Za hitnu sanaciju nakon poplava 400 miliona dinara › Made-in-Germany.rs\nVlada Srbije je usvojila Uredbu o utvrđivanju državnog programa pomoći i obnove oštećenih porodičnih stambenih objekata u svojini građana usled dejstva poplava i grada u junu 2019. godine.\nZa hitnu sanaciju stambenih objekata, odnosno da bi građani u što kraćem roku sanirali posledice elementarnih nepogoda i obezbedili osnovne životne uslove za sebe i svoje porodice, vlada je izdvojila ukupno 400 miliona dinara.\nKako se navodi u saopštenju, vlada je od Skupštine Srbije za zatražila održavanje vanrednog zasedanja, na kojoj će se raspravljati o četiri tačke: Predlogu zakona o nauci i istraživanjima; Predlogu zakona o utvrđivanju javnog interesa i posebnim postupcima radi realizacije Projekta izgradnje infrastrukturnog koridora Autoputa E-761, deonica Pojate–Preljina; Predlogu zakona o komunalnoj miliciji i Predlogu zakona o izmeni Zakona o naknadama za korišćenje javnih dobara.\nPrema grubim procenama, poplave su ove godine u Srbiji napravile štetu od čak 25 miliona eura. Koliko će tačno novca biti potrebno za obnovu oko 1.000 oštećenih kuća, stotinak mostova i nekoliko stotina kilometara puteva, biće poznato nakon što lokalne samouprave dostave precizne podatke o nastaloj šteti.\nOd MiG na 15/06/2019 / AKTUELNO / Ostavite komentar


Predložen sistem kvalifikacija za OI 2016. – Svetski Kup u avgustu i septembru 2015.\nU sedištu FIVB u Lozani danas je završen dvodnevni sastanak Takmičarske komisije FIVB, kojim je predsedavao Aleksandar Boričić, predsednik OSS i potpredsednik FIVB i predsednik Takmičarske komisije FIVB. Slobodan Milošević, generalni sekretar OSS, član je Takmičarske komisije FIVB kao tehnički ekspert. Sastanku je prisustvovao dr Ari Da Silva Grasa Filjo, predsednik FIVB. Na sastanku je predložen sistem kvalifikacija za Olimpijske igre 2016. u Rio de Žaneiru, promena termina i broja učesnika na Svetskom Kupu 2015, prvom kvalifikacionom turniru za OI 2016, kao i broj učesnika i sistem kvalifikovanja za premijerna Svetska prvenstva za igračice i igrače do 23 godine.\nXVIII SP 2014. u konkurenciji odbojkaša od 03. – 21. septembra u Poljskoj\nNa sastanku Takmičarske komisije FIVB, koji je danas nastavljen u sedištu FIVB u Lozani odlučeno je da će se XVIII SP 2014. u konkurenciji odbojkaša, odigrati od 03. – 21. septembra u Lođu, Katovicama, Krakovu i Vroclavu, u Poljskoj. Na XVIII SP 2014. igraće devet reprezentacija iz Evrope, uključujući i organizatora. Sastankom Takmičarske komisije FIVB predsedava Aleksandar Boričić, predsednik OSS i potpredsednik FIVB i predsednik Takmičarske komisije FIVB. Slobodan Milošević, generalni sekretar OSS, član je Takmičarske komisije FIVB kao tehnički ekspert.\nNaredne godine premijerna Svetska prvenstva za igračice i igrače do 23 godine\nDanas je u sedištu FIVB u Lozani počeo dvodnevni sastanak Takmičarske komisije FIVB, kojim je predsedavao Aleksandar Boričić, predsednik OSS i potpredsednik FIVB i predsednik Takmičarske komisije FIVB. Slobodan Milošević, generalni sekretar OSS, član je Takmičarske komisije FIVB kao tehnički ekspert. Na sastanku je potvrđen kalendar takmičenja za 2013, kao i uvođenje novog Svetskog prvenstva, za igračice i igrače do 23 godine, koji će se prvi put odigrati naredne godine. Sutra, drugog dana sastanka, biće doneta odluka o broju reprezentacija koje će igrati na SP za igračice i igrače do 23 godine.\nSavet Svetske lige u subotu, Gran prija u nedelju – Takmičarska komisija u ponedeljak i utorak\nSastanak Saveta Svetske lige održaće se u subotu u sedištu FIVB u Lozani. Za nedelju je zakazan sastanak Saveta Gran Prija, dok će se sastanak Takmičarske komisije FIVB održati u ponedeljak i utorak. Aleksandar Boričić, predsednik OSS i potpredsednik FIVB, je predsednik Takmičarske komisije FIVB i kao potpredsednik FIVB zadužen za rad Saveta Svetske lige i Gran Prija. Slobodan Milošević, generalni sekretar OSS, izabran je u Takmičarsku komisiju FIVB kao tehnički ekspert i predstavljaće Odbojkaški savez Srbije na sastancima Saveta Svetske lige i Saveta Gran Prija.


Kanda Kodža I Nebojša | Headliner\nKoncertna rock poslastica za Novosađane… KKN 9. aprila u SKCNS Fabrika\nBend Kanda kodža i Nebojša nastupiće 9. aprila u SKCNS Fabrika. Ova rok grupa osnovana je 1990. godine u Beogradu. Ponekad su nastupali kao kvartet ili sekstet, ali ste najčešće u proteklom periodu mogli da ih sretnete kao kvintet. To su i danas. Na beogradskoj i srpskoj sceni su se …\n“Tamo gde je sunčano” najavljuje novi album benda Kanda kodža i Nebojša\nNovi singl grupe Kanda kodža i Nebojša oduševio je fanove širom regiona zahvaljujući neodoljivom spotu koji je snimljen na prostoru Beogradske tvrđave kod i kod Pobednika. Posle premijere spota, pesma “Tamo gde je sunčano“ konačno je dostupna na svim relevantnim striming servisima. – Ovom pesmom najavljujemo budući album. Snimanju i …\nPrvi Nektar Garden Fest održaće se od 22. do 24. jula u Prijedoru na kome će tokom tri dana trajanja festivala nastupiti mnoga zvučna imena regionalne muzičke scene. Festival će biti održan u Ljetnoj bašti, mestu s dobro poznatom muzičkom tradicijom i kultnom mestu okupljanja mladih. Bašta u kojoj su …


Od 2014. godine u funkciji je jedna od najvećih regionalnih deponija u Vojvodini\nSremska Mitrovica – U novembru 2006. godine gradovi Sremska Mitrovica i Šabac zaključili su Sporazum o saradnji na formiranju Regiona za upravljanje čvrstim komunalnim otpadom (Regionalne deponije “Srem – Mačva”) za 219.057 stanovnika i procenjenom količinom otpada od 48.470 tona godišnje. Na osnovu tog dokumenta dva grada su 25. marta pet godina kasnije, odnosno 2011. godine zaključili još jedan sporazum i to Sporazum o izgradnji, upravljanju i korišćenju regionalnog sistema za upravljanje čvrstim komunalnim otpadom na njihovim teritorijama. Predviđeno da se regionalni sistem sastoji iz sanitarne deponije “Jarak” sa pratećom infrastrukturom, transfer stanice u Šapcu i postrojenja za separaciju otpada.\nOd tada, pa do sada dosta toga se priomenilo kada je reč o upravljanju otpadom na teritoriji gradova osnivača, ono što je primetno jeste da se smanjio broj divljih deponija, ali na žalost one i dalje postoje i svakodnevno niču nove, što na lokacijama gde su se nekada nalazile, što na onim mestima gde ih ranije nije bilo.\nGeneralno gledajući problem sa divljim deponijama je veći u seoskim sredinama, smeće se odlaže u atarima ili kanalima za navodnjavanje/odvodnjavanje, pa se na taj način stvara još jedan problem, jer ti kanali gube svoju funkciju. Pored toga stvaraju se i dodatni troškove za čišćenje istih.\nPrema gradskoj Odluci o održavanju čistoće u selima donetoj u oktobru iste godine (2014.) svi meštani seoskih sela sa teritorije Grada Sremska Mitrovica u obavezi su da sav komunalni otpad odlažu u kante čiji sadržaj će dalje transportovati JKP „Komunalije“ na Regionalnu deponiju “Srem – Mačva”.


Šta može da se učini, i to hitno, da visoke cene gasa, struje i goriva ne bi rasplamsale već buknulu inflaciju, trenutno je glavno pitanje u Evropi. Nešto od EU rešenja je primenjivo i u Srbiji\nPortugalci i Hrvati su ograničili cene goriva na benzinskim pumpama, Španci su limitirali cenu struje, Česi ukinuli PDV a Francuzi i Poljaci daju građanima pare kako bi lakše platili račune…\nZabrana isključenja struje\nEvropska komisija je predstavila i druge moguće mere. Tu su, pored limitiranja cena, smanjenja poreza i podele vaučera, rešenja kao kratkoročno odgađanje plaćanja računa i zaštitna mera zabrane „skidanja s mreže“ onih koji ne mogu da plate energente.\nPare za te vanredne troškove države EU mogu da uzmu od „energetske takse“, odnosno od prihoda koje imaju od prodaje emisijskih jedinica gasova staklene bašte (EU ETS).\nTo su samo neki od očajničkih poteza vlada u Evropi da u pokušaju da spreče da se sve viša cena goriva preliju na sve druge cene.\nPoslednji u nizu su Portugalci, koji su ograničili cenu goriva na pumpama. Za razliku od Hrvata, koji su takođe posegnuli za istim instrumentom, u Lisabonu su se odlučili da limitiraju maloprodajnu zaradu naftašima na gorivu.\n„EPS i Srbijagas kriza zatekla nespremne ali građani neće trpeti“\nNovi zakon dozvoljava vlastima da od ovog vikenda odrede privremeni „maksimum margine“ u bilo kom delu lanca tečnih goriva i TNG-a, a prema predlogu regulatorne energetske agencije.\nOvakva inicijativa je, očekivano, dočekana na nož u petrolejskom sektoru i Vlada je optužena da pokušava da skrene pažnju javnosti s onoga što bi zaista pomoglo da se uradi – da se smanje porezi i takse na gorivo koje čine značajan deo maloprodajne cene.\nPortugalski primer nije usamljen, već je samo poslednji u nizu poteza vlada u Evropi koje pokušavaju da se izbore sa pretečom inflacijom. Lideri Evropske unije su se u petak na samitu u Briselu dogovorili o nizu akcija koje bi trebalo da odmah ublaže a na duži rok i zaštite, privredu i građane EU od skoka cena energije.\nLideri EU pozvali su članice i Evropsku komisiju da hitno pomognu najugroženijim potrošačima i da zaštite evropske kompanije od cena energenata.\nOdgovori na krizu su različiti ali gotovo svako pokušava da učini nešto. Francuska je najavila da će izdavati bonove od po 100 evra za građane čija su mesečna primanja manja od 2.000 evra. Time bi trebalo da se pomogne 5,8 miliona domaćinstava u plaćanju računa za grejanje i gorivo. Problem je što u Francuskoj još mnogo ugroženih među ukupno gotovo 30 miliona domaćinstava.\nEvropska komisija: Smanjite porez na struju\nPredsednica Evropske komisije, Ursula von der Jelen, poziva zemlje da učini ono što se može uraditi brzo – smanjiti porez na cenu električne energije i za građane i za privredu. „Tehnički“ jasno je zašto je to očigledno rešenje jer u Evropi trećina cene struje zavisi od troška infrastrukture, trećina je tržišni deo cene a poslednja trećina su porezi i nameti.\nNegde je udeo poreza čak polovina maloprodajne cene. Međutim, problem je što je to i veoma izdašan prihod država, koje sad generalno imaju povećane troškove zbog sprovođenja antikriznih mera.\nPoziv predsednice EK preduhitrila je u praksi Češka, gde su već privremeno obustavili naplatu PDV-a na električnu energiju i prirodni gas. Računi će poreza biti oslobođeni u novembru i decembru a vlada u Pragu tražiće od Brisela dozvolu da nultu stopu zadrži i tokom 2022. godine. Samo ova mera će koštati državni budžet 79 miliona evra mesečno.\nPored hitnih mera, lideri EU od Evropske komisije da „proučiti i proceni“ da li je potrebno doraditi sistem i uvesti "dodatne regulatorne mere zbog određenih tržišnih ponašanja".\n„Komisija i Savet EU treba da razmotre i mere koje bi doprinele proizvodnji energije po ceni koja je pristupačna za domaćinstva i kompanije, povećale otpornost energetskog sistema EU i unutrašnjeg energetskog tržišta, obezbedile sigurnost snabdevanja i podršku prelasku na klimatsku neutralnost, a poštujući različitosti u energetskim sektorima država članica", navodi se u zaključcima Evropskog saveta.\nManji porez na struju najavljen je i u Italiji. Vlada u Rimu je spremna da se odrekne tri milijarde evra prihoda.\nU Hrvatskoj je, uz ograničenja cena na pumpama na mesec dana, vlada zagarantovala cene struje i gasa do kraja grejne sezone.\nCene struje su ograničene i u Španiji, gde su veleprodajne cene ove godine udvostručene.\nFrancuski primer direktne subvencije najugroženijih građana važi i za Poljsku. Vlada u Varšavi je osigurala 328 miliona pomoći za plaćanje struje 2,6 miliona domaćinstava.\nOvde je broj zahvaćenih mnogo veći nego u Francuskoj, jer u Poljsko je ukupan broj domaćinstava oko 13,7 miliona. Znači, pomoć stiže do svakog petog.\nSvoje građane pomoći će i u jednoj od najbogatijih zemalja Evrope – Nemačkoj. Vlada u Berlinu planira da skoro pa prepoloviti naknadu za obnovljive izvore energije. Na tu naknadu otpada petina računa za struju.\nSniženje za imućne Nemce nije veliko ali je simbolična poruka jasna. Za domaćinstva koja troše troši malo struje, oko 4.000 kWh godišnje, godišnji račun za struju trebalo bi da bude manji za nešto više od 130 evra.\nŠta od svega toga može "proći" u Srbiji\nU Srbiji domaćinstva nemaju problema povezanih sa šokovima na evropskim berzama struje iz prostog razloga što je cena „redovno“ ograničena. Cenu prema troškovnom principu, odobrava Agencija za energetiku, i ona je poslednji put povećana u februaru ove godine. To je bilo „davno“ pre aktuelne energetske krize a cena je i dalje jedna od najmanjih u Evropi.\nU Australiji zamrzavaju i cene hrane\nPodivljale cene ne pogađaju samo Evropu, a neki u svetu su u borbi protiv inflacije pomoć proširili i mimo energenata.\nArgentinska vlada će, tako, zamrznuti cene više od 1.000 prehrambenih artikala i proizvoda za domaćinstvo. Te cene će ostati fiksne do 7. januara. Vlada je tražila zamrzavanje cena 1.650 proizvoda ali je prehrambena privreda odbacila takvu mogućnost.\nCena za privredu je tržišna, ona je skočila više od 50 odsto od proleća, i tu će verovatno morati nešto da se pomogne industrijskim firmama.\nVlada bi eventualno mogla da se umeša i u cenu benzina i dizela, koja malo-pomalo, ponovo kreće ka rekordnim visinama iz 2019. godine. Tu prostora ima dovoljno, i praktično i zakonski.\nDržavne takse i porezi u cenu goriva na pumpama učestvuju više do 50 odsto a Vlada po zakonu može da privremeno spusti akcizu na gorivo za 20 odsto. To bi prilično oborilo maloprodajnu cenu, jer uz manju akcizu i iznos naplaćenog PDV po litru bi bio manji.\nŠto se tiče direktnih davanja najugroženijim građanima iz budžeta, kao u Francuskoj ili Poljskoj, ta mogućnost je malo verovatna u Srbiji. Sistem socijalnih karti još nije uspostavljen, iako se najavljuje godinama, tako da država zapravo i ne zna koliko ima najsiromašnijih porodica koje bi se kvalifikovale za pomoć.\nPored toga država već dve godine daje novac kao pomoć građanima, bilo svima generalno, bilo posebno penzionerima ili nezaposlenima. Dodatnog novca za takve subvencije u aktuelnom budžetu nema a ni u rebalansu, koji se sada usvaja, nije predviđen takav izdatak.\nNove cene naftnih derivata! Evro dizel i evro premijum BMB 95 poskupljuju za po sedam dinara\nsubvencije Pomoć građanima EU energetska kriza cena struje cene poskupljenja cene goriva\n“Ruska naknada“: Nemci kompanijama daju 11 milijardi evra


Predstavljeni nalazi godišnjeg istraživanja o finansiranju medija iz javnih fondova | Centar za građansko obrazovanje\nCentar za građansko obrazovanje » Saopštenja 2016 » Predstavljeni nalazi godišnjeg istraživanja o finansiranju medija iz javnih fondova\nPredstavljeni nalazi godišnjeg istraživanja o finansiranju medija iz javnih fondova\nCentar za građansko obrazovanje (CGO) danas je predstavio nalaze godišnjeg istraživanja o finansiranju medija iz javnih fondova «Jednake šanse za sve medije».\nMina Kalezić, asistentkinja na programima u CGO-u, istakla je da je sprovedeno od maja do decembra 2016. godine, na osnovu Zakona o slobodnom pristupu informacijama. “Obuhvaćena su 353 organa javnog sektora, od kojih je 255 odgovorilo odnosno 72.3%, dok 98 odnosno 27,7% nije dostavilo tražene podatke”, pojasnila je ona.\nKalezić je dodala da je CGO podnio 42 žalbe Agenciji za slobodan pristup informacijama, i da su sve te žalbe blagovremeno i pozitivno riješene u korist CGO-a. “Organi javnog sektora koji nijesu dostavili tražene podatke, direktno kršeći odredbe Zakona o slobodnom pristupu informacijama, odlučuju se uglavnom na princip ćutanja administracije. Na toj «crnoj listi» netransparentnih organa, koji biraju da svjesno krše zakonske norme, su: Glavni grad Podgorica, Ministarstvo poljoprivrede i ruralnog razvoja, Opština Herceg Novi, Montenegro airlines, Plantaže 13 jul, i brojni drugi javni organi i institucije, čiji su budžeti manjeg obima i koji nijesu primjećeni od strane istraživačkog tima kao značajni ulagači u crnogorskim medijima. Glavni grad Podgorica drži poziciju lidera u netransparentnosti, jer godinama uporno odbija da dostavi dokumentaciju o ulaganjima u medije i vezane subjekte”, naglasila je Kalezić.\nDaliborka Uljarević, izvršna direktorka CGO, podsjetila je da je “ovo peti nacionalni godišnji izvještaj Centra za građansko obrazovanje o finansiranju medija iz javnih fondova, čiji nalazi izgleda teško dopiru do donosilaca odluka koji i dalje odlučuju netransparentno i diskreciono o ulaganjima u medije iz javnih fondova”.\n“Potrebne zakonske intervencije nijesu napravljene. Postojeći zakonski okvir ne prepoznaje potencijalnu vezu između finansiranja medija iz javnih fondova po različitim osnovama i uticaja tog novca na slobodu medija i ekonomsku (ne)stabilnost medija, niti posmatra odluke o oglašavanju kao mogući vid diskriminacije medija i pokušaja uticaja na uređivačku politiku. Možda će donosioci odluka ove godine bolje čuti i naše preporuke s obzirom da je Evropska komisija u svom Izvještaju za 2016. godinu, ovo pitanje pozicionirala kao jedan od četiri prioriteta u okviru slobode izražavanja”, konstatovala je Uljarević.\nOna je dodala da institucije u Crnoj Gori i dalje ne iznose podatke o ukupnom iznosu državnog novca koje godišnje izdvajaju za oglašavanje, reklamiranje ili finansiranje medija po drugim osnovima, niti bilo koja institucija kontroliše način na koji se raspodjeljuju i troše ova budžetska sredstva. “Zaključivanje ugovora o finansijskoj pomoći i sponzorstvima medijima, na bazi odluke rukovodioca institucije predstavlja praksu koja mora biti pravno uređena i ograničena. Na ovaj način direktno se podržavaju jedni, a diskriminišu drugi mediji, a što izaziva i devijacije na medijskom tržištu i ometa poslovanje jednih ili unapriji poslovanje drugih medija”, ocijenila je ona.\nUljarević je navela da država vrši neprimjeren uticaj na medijsko tržište, kroz netransparentna i selektivna finansijska izdvajanja javnih sredstava, putem oglašavanja i reklamiranja. “Tome doprinosi i postojeća ekonomska kriza i smanjenje marketinških ulaganja preduzeća, uz istovremeno povećanje učešća države, što otvara dodatan prostor za oblikovanje medijske scene, u odnosu na interese vladajuće političke strukture, a kroz zloupotrebu državnih resursa”, rekla je ona.\nUljarević je podsjetila na konrektne zakonske prijedloge koje je CGO dao: “Žao mi je što tokom skupštinske rasprave ljetos ti amandmani nijesu razmatrani sa dužnom pažnjom nego su shodno ranije donešenoj političkoj odluci odbijeni. Nadamo se da će se sada snažna i ozbiljna poruka iz Brisela bolje čuti u Crnoj Gori od onog što smo mi govorili ranije a što je praktično bilo identično”.\nDetaljne nalaze godišnjeg izvještaja o javnoj potrošnji u medijskom sektoru u Crnoj Gori za 2015. predstavila je Ana Nenezić, koordinatorka programa u CGO-u, kroz presjek opšte potrošnje, ali i poseban osvrt na RTCG i lokalne javne emitere.\nNenezić je navela da je “Ukupan iznos sredstava koje je 72.3% organa javnog sektora utrošilo u 2015. za različite ugovorne i druge odnose prema, informativnim agencijama i servisima, marketinškim agencijama i produkcijskim kućeama, agencije za istraživanje javnog mnjenja – 1.718.496,42 EUR.”\nOna je dalje pojasnila: “Od tog iznosa prvih pet mjesta među onima ka čijim računima se slio novac su agencija Fleka sa 247, 900.00 EUR, zatim dnevni list Pobjeda sa 223,264.40 EUR, RTCG 166,592.70 EUR (pri čemu je RTCG kroz redovna budžetska izdvajanja dobila i 12.600.000 EUR ), zatim slijedi Montenegro Event Agency sa 89, 999.00 EUR, pa Arhimed sa 68, 328.50 EUR).” Govoreći o strukturi raspodjele, Nenezić je ukazala da “Među štampanim medijima, od ukupnih sredstava 78% je uplaćeno Pobjedi, a ostatak od 22% je raspodijeljen Dnevnim novinama, Danu, Vijestima i Monitoru. Od televizija, 53% nosi RTCG, dok su TV Vijesti dobile 19% novca iz javnih fondova, po 7 % TV Sun i TV Nikšić, 6% Prva TV, 5% Atlas TV i 3% Pink M. Među radio stanicama, Anteni M dobila je 33% a radio Skala 22% ukupnih sredstava, 13% je otišlo u Radi Mojkovac, a ostale daleko manje procente dijele radio stanice Dux, Jadran, Adriatic, Herceg Novi, Bar… Kad je riječ o portalima, Portal Analitika prihodovao je 73% svih sredstava koje su organi javnog sektora uložili u portale, 16% portal Aktuelno.me, a 11% je raspodijeljeno na portale Kolektiv.me, Volim Podgoricu, i UL info. Portali Vijesti i CdM, iako važe za veoma popularne, nijesu prepoznati kao važni u organima javnog sektora da bi u njih ulagali sredstva”.\nNenezić je navela da se sada već može govoriti i o jasnim tendencijama finansiranja u određene medije i predstavile uporedne nalaze za prethodne tri godine. U osvrt na RTCG ona je rekla da su “Ukupni javni prihodi RTCG u 2015. godini iz Budžeta iznosili su 12.850.000 EUR, od čega se na prihode iz opšteg dijela budžeta Crne Gore odnosi 12.600.000 EUR, namjenske prihode iz Ministarstva kulture 150.000 EUR i na budžetske prihode za digitalizaciju javnog servisa 100.000 EUR. ”\nKonačno, ona je ukazala i da je “ukupan iznos novca planiranog za finansiranje lokalnih javnih emitera od strane 14 lokalnih samouprava, po odlukama o budžetu za 2015. godinu, bio je 3.144,760 EUR i predstavlja značajno godišnje povećanje, imajući u vidu da je planirani iznos u 2014. godini iznosio 2.599,000 EUR. ”\nCilj projekta u okviru kojeg je sprovedeno istraživanje je da doprinese podizanju svijesti o odgovornom trošenju novca iz Budžeta Crne Gore kroz ukazivanje na odnos koji javni sektor u Crnoj Gori ima prema medijima, i to direktno kroz novčana izdvajanja po različitim osnovama. Javni sektor, koji je predmet našeg istraživanja, Zakonom o budžetu Crne Gore, obuhvata državne organe, opštine (jedinice lokalne samouprave), nezavisna regulatorna tijela, javne ustanove i privredna društva u kojima država ili opštine imaju većinski vlasnički udio. Izvještaj donosi i uporedni prikaz za prethodne tri godine ulaganja u medije, ali i predlaže niz mjera kako bi se unaprijedila situacija u ovoj oblasti. Izvještaj «Jednake šanse za sve medije», će danas popodne biti predstavljen i na Radnoj grupi za Poglavlje 23 predstavnicima nadležnih institucija.\nKompletno istraživanje dostupno je na: http://media.cgo-cce.org/2016/12/cgo-cce-jednake-sanse-za-sve-medije.pdf\n22. 12. 2016. Saopštenja 2016


Stefanović i Patrušev o bezbednosnim izazovima: Nijedna zemlja ne može sama protiv terorizma! | Najnovije vesti - Srbija danas\n22.05.2017. • 19:29 Tanjug\nStefanović i Patrušev o bezbednosnim izazovima: Nijedna zemlja ne može sama protiv terorizma!\nMinistar policije u radnoj poseti Rusiji\nPotpredsednik vlade i ministar unutrašnjih poslova Nebojša Stefanović razgovarao je danas u Moskvi sa sekretarom Saveta bezbednosti Ruske Federacije Nikolajem Patruševim o saradnji dve države u suprostavljanju terorizmu, organizovanom kriminalu i ostalim bezbednosnim izazovima.\n- Dobili smo podršku Rusije u našim nastojanjima da obezbedimo mir i stabilnost i da se realizuju dogovori poput formiranja Zajednice srpskih opština, koji su nam važni, ali i za očuvanje bezbednosti srpskog naroda, pre svega u delovima KiM u kojima nemaju potpunu bezbednost. Republike Srbija i Ruska Federacija po tim pitanjima imaju jedinistven stav i imaćemo podršku Rusije i u budućnosti - naglasio je Stefanović.\n- Razgovarali smo o aktivnoj saradnji u suprotstavljanju izazovima terorizma, što nijedna država, ma koliko bila velika ili mala, ne može sama da reši - rekao je Stefanović ukazavši da je na tom polju Srbiji potrebna pomoć velikih sila u pogledu razmene informacija.\nStefanović je dodao da je tema sastanka bila i zaštita građane obe zemlje od opasnosti koje se kriju na internetu, što će, kako je najavio, biti tema i bezbednosne konferencije koja se ove godine održava u Rusiji.\nNebojša Stefanović Nikolaj Patrušev Moskva Rusija bezbednost izazovi terorizam saradnja\nStižu pozivi za vojsku, građani u panici: Ukoliko se ne odazovete slede OŠTRE KAZNE!\nNikolić položio prvi kamen mozaika: Počelo ukrašavanje centralne kupole hrama na Vračaru (FOTO)\nSaopštenje Pavela Surovog povodom falsifikovanja njegovog potpisa i imena u lažnom saopštenju


18.01.2020 u 11:35\nMinistar prosvete Mladen Šarčević prekjuče je istakao da je tim koji radi s njim uspeo da u potpunosti izvrši zahteve Strategije razvoja obrazovanja do 2020. godine, koja je još uvek aktuelna. – Mi smo negde krajem 2019. godine od Evropske komisije, odnosno Komesarijata za obrazovanje, dobili ocenu da je njena realizacija sto odsto. Bilo je teško to raditi jer nije postojao akcioni plan kako to treba da izgleda. Na izradi nove strategije radi se više od osam meseci, i to u velikim timovima koji su obuhvatili stručnjake iz visokog obrazovanja, akademske zajednice, instituta, zavoda, osnovnih i srednjih škola. Tu su i ljudi iz Evropske komisije koji nam pomažu da strategija dobije izgled kakav treba da ima – rekao je ministar u uvodnom izlaganju na konferenciji za novinare kojom je\n09.01.2020 u 22:55\nOve godine stalni posao za veliki broj nastavnika\nUčitelji, nastavnici, profesori koji se ističu kvalitetnim i posvećenim radom, a godinama su zaposleni na određeno vreme u osnovnim i srednjim školama, dobiće priliku da na konkursu budu primljeni u stalni radni odnos, potvrdio je juče za naš list Mladen Šarčević, ministar prosvete, nauke i tehnološkog razvoja. Tim povodom, kako je rekao, pripremio je uputstvo koje će najkasnije danas biti poslato nadležnima u svim školskim upravama, a onda i direktorima škola, s preporukama da prilikom raspisivanja konkursa vode računa najpre o dužini čekanja na stalno zaposlenje i o radnom doprinosu nastavnika. Suštinski, to znači da se ukida zabrana zapošljavanja u prosveti i da se priprema teren za drastično, ali kontrolisano proširenje liste zaposlenih na neodređeno. Podsetimo da je pred kraj prošle godine\n25.12.2019 u 17:00\nElektronski dnevnik dostupan, hakeri otežavaju rad\nTokom ponedeljka i utorka urađeno je proširenje hardverske infrastrukture elektronskog dnevnika, kao i rekonfigurisanje sistema, a uvidom u logove u kojima se zapisuju informacije o radu sistema utvrđeno je da je u čitavom periodu sistem kontinuirano bio dostupan. Moglo je samo da se desi da je u toku izvođenja tih operacija odziv sistema bio nešto slabiji, potvrđeno je Tanjugu u Ministarstvu prosvete, nauke i tehnološkog razvoja, povodom medijskih napisa da prethodnih dana „roditelji nisu mogli da vide ocene đaka, a nastavnici da ih upišu”. Sigurnost sistema i bezbednost podataka ni u jednom trenutku ne dovode se u pitanje, uprkos napadima kojima smo svedoci poslednjih nekoliko dana, možda i meseci, a koji samo kratkotrajno otežaju upotrebu sistema esDnevnik, kažu u


Rezultati istraživanja: Potrebno doraditi zakon o javnim nabavkama BiH - BUKA Magazin\nRezultati istraživanja: Potrebno doraditi zakon o javnim nabavkama BiH\nPiše: BUKA / Objavljeno: 12.11.2014. u 11:58h\nU Banjaluci su predstavljeni rezultati regionalnog istraživačkog projekta „Ka efikasnim mehanizmima javnih nabavki u državama (potencijalnim) kandidatima za članstvo u EU“.\nCilj prezentacije je bio upoznavanje bosanskohercegovačke javnosti sa preliminarnim rezultatima istraživanja funkcionisanja sistema javnih nabavki u Bosni i Hercegovini, kao i rezultatima provedenog monitoringa sprovođenja konkretnih javnih nabavki u Bosni i Hercegovini, u periodu januar 2012 – septembar 2014 godine, koji se finansiraju sredstvima EU.\nUz aktivno učešće velikog broja predstavnika različitih institucija iz cijele Bosne i Hercegovine, ali i predstavnika poslodavaca, malih i srednjih preduzeća i nevladinih organizacija, zaključeno je da novi Zakon o javnim nabavkama BiH, koji počinje sa primjenom 28. novembra 2014 godine, predstavlja blago unaprjeđenje legislativnog i institucionalnog okvira sistema javnih nabavki u BiH.\nMeđutim, ne i dovoljno sa stanovišta osnovnih principa kao što su transparentnost, jednak tretman prema svim ponuđačima, pravična i aktivna konkurencija, nediskriminacija, te najefikasnije trošenje javnih sredstava u postupcima javne nabavke, saopćeno je iz Fonda otvoreno društvo Bosne i Hercegovine.\nNovi jedinstveni sistem javnih nabavki u Bosni i Hercegovini ne počiva na brojnim uočenim nepravilnostima i manjkavostima ranijeg normativnog okvira i loših rezultata njegove desetogodišnje praktične primjene, kao ni na evropskoj legislativi.\n"Velika zainteresiranost brojnih aktera javnih nabavki, ali i dinamika oblasti javnih nabavki koja se i u EU iz dana u dan mijenja i usklađuje sa sudskom praksom, upućuje na potrebu skorijih procedura dopuna novog Zakona o javnim nabavkama BiH, čiji bi proces pripreme i donošenja ovaj put morao biti u mnogome otvoreniji i inkluzivniji za sve zainteresirane strane, a posebno za poslodavce, i mala i srednja preduzeća u BiH" navodi se u saopštenju.\nOvaj projekt provode Fondacija za otvoreno društvo Srbije, Centar za razvoj neprofitnog sektora Srbije, Mreža za afirmaciju nevladinog sektora Crne Gore, Centar za građanske komunikacije Makedonije, Fondacija za otvoreno društvo Slovačke i Fond otvoreno društvo Bosne i Hercegovine.\nBIH zemlja koju izjeda KORUPCIJA- Pet godina STAGNIRAMO I NAZADUJEMO\nHidroelektrane na Trebišnjici: Monitoring za izvlačenje novca?\nSamo četiri javna preduzeća RS na plate potroše 400 miliona KM\nSaznajte u kojoj oblasti društva u BiH ima najviše korupcije\nObaveze institucija vlasti na svim nivoima u BiHu skladu sa Strategijom i Akcionim planom za borbu protiv korupcije 2015-2019”\nKUPOVINA SEMINARSKIH RADOVA\nKupovina znanja: Brzo i povoljno pisanje naučnih radova\nKo radi u bh. diplomatiji: Više od pola savjetnici i ministri savjetnici\nSlavko Roguljić: Misterije trnskog Jezera\nBahatost šefova kabineta, savjetnika i sekretara: Manipulacijama prebivališta do većih zarada\nU diplomatiji u debeloj hladovini: Posao ambasadora lak, a parali\nKako je dobro biti poslanik u BiH: Pravilnici i odluke garantuju i isplate nezarađenog\nMisteriozni graditelji univerzitetske crkve u Banjaluci\nBudžet BiH pred kolapsom: Većinu sredstava za plate i privilegije razgrabe funkcioneri\nTi BIH: Ubjedljivo najviše prijava na korupciju u državnoj upravi\nMeđunarodni dan borbe protiv korupcije: Korupcija je i dalje ozbiljan problem u BiH\nPercepcija korupcije: BiH među najkorumpiranijim zemljama Evrope


"KOL CENTAR ADVOKATSKE KOMORE ZA POSTAVLJANJE BRANILACA PO SLUŽBENOJ DUŽNOSTI": Policija i tužilaštvo prilikom privođenja osumnjičenog koji nema mogućnosti, para ili neće da angažuje advokata, ili sud u toku postupka, pozivaće kol centar, a isti je slučaj i kod postavljanja privremenih zastupnika\nAngažovanje branilaca po službenoj dužnosti više neće moći da se odvija "preko veze" između advokata i policije, tužilaštva ili suda, jer se uspostavlja sistem kol centra (call center) Advokatske komore Beograd sa novom programskom aplikacijom za postavljanje branilaca po službenoj dužnosti i to prema azbučnom redu sa spiska advokatske komore.\nTo znači da će policija i tužilaštvo prilikom privođenja osumnjičenog koji nema mogućnosti, para ili neće da angažuje advokata, ili sud u toku postupka, morati da pozovu kol centar Advokatske komore Beograd (AKB), a isti je slučaj i kod postavljanja privremenih zastupnika.\nOvaj kol centar, koji treba da proradi u celoj Srbiji od oktobra, kreiran je u organizaciji AKB i Misije OEBS u Srbiji.\nPredsednik AKB Jugoslav Tintor pojašnjava da je sistem zasnovan na striktnom poštovanju redosleda advokata sa liste advokatske komore i obavezi svih državnih organa da prilikom određivanja branioca po službenoj dužnosti kontaktiraju sa kol-centrom advokatske komore.\n"Napravili smo programsku aplikaciju za posebnu telefonsku centralu preko će koje će svi branioci po službenoj dužnosti biti postavljani tako što će se striktno poštovati redosled i svi organi krivičnog gonjenja, policija, tužilaštvo i sud pozivati istu telefonsku liniju", precizirao je Tintor.\nTelefonska aplikacija će funkcionisati tako što će se automatski beležiti svaki telefonski poziv (datum, vreme poziva i brojevi telefona), a operater će prilikom javljanja unositi u sistem podatke o organu koji poziva i o kom broju predmeta je reč.\nOperater poziva advokata preko aplikacije koja je programirana da automatski poštuje redosled - bez mogućnosti operatera da vidi redosled i manipuliše postavljenjem, a svaki telefonski poziv se beleži u sistemu - sa kojim advokatom je pokušano ostvarenje kontakta i sa kojim je kontakt ostvaren.\nSvaki razgovor se automatski tonski snima i trajno čuva u sistemu radi kontrole. Programska aplikacija pruža mogućnost jednostavnog pregleda sistematizovanih podataka o svim postavljenim braniocima i braniocima koji nisu postavljeni jer se nisu odazvali na poziv (uključujući i detalje svakog realizovanog ili propuštenog poziva), kao i pretragu u sistemu za svakog advokata ili za konkretan predmet.\nNa ovaj način će se otkloniti svaka sumnja na korupciju i prekinuti neposredna veza između organa krivičnog gonjenja i branioca koji se postavlja, istakao je Tintor koji navodi da je upravo "neposredna veza" praktično uzrok korupcije.\n"Neko nekog postavlja da bi se nešto učinilo zauzvrat - a kidanjem te veze, mi ćemo uz pomoć kol centra i posebne aplikacije, uspostaviti transparentan i pravičan sistem u kojem će se striktno poštovati redosled, gde će svi podaci biti dostupni, javni, sistematizovani i proverljivi", naglasio je predsednik AKB.\n"Pritiskom na "enter" imaćete podatak koji branioci dobijaju službene odbrane, a kolege, koji budu sumnjali da su preskočeni prilikom pozivanja, imaće dokaz o tome su tog dana i u određeno vreme bili pozvani, da se nisu javili na telefon - jer će sistem zabeležiti svaki poziv", napomenuo je Tintor.\nOvaj sistem, kako je ukazao, uspostavlja se jer advokati žele da se poštuje redosled angažovanja, da nema privilegovanih i angažovanih preko veze.\nNavodeći da nema direktne dokaze o ovom vidu korupcije - da neko nekom, daje novac da dobije službenu odbranu, Tintor smatra da je opšte uverenje u javnosti da je upravo to jedna od koruptivnih zona u pravosuđu.\nSlužbene odbrane - za koje branioci svoje honorare dobijaju od države i njenih organa, važne su kako za advokate tako i za građane.\nPrema mišljenju Tintora, za građanina je važno da mu se u sistemu službenih odbrana omogući stručna, pravna pomoć i delotvorna odbrana u krivičnom postupku i da prilikom dodele branioca ne bude protekcija ili biranja advokata po bilo kakvoj privatnoj liniji.\nSa druge strane, kako je naveo, advokatima je vrlo važno da se u tom sistemu poštuje redosled imenovanja branilaca po službenoj dužnosti.\n"Advokate decenijama boli nepravda jer imaju naznaka u praksi da, pogotovo bivše sudije i policajci na osnovu svojih privatnih kontakata iz ranijeg zanimanja dobijaju službene odbrane, kako bi na osnovu njih dobili honorar iz budžeta i bili "na državnim jaslama", nezavisno od kvaliteta i načina na koji se bave advokaturom", naveo je Tintor.\nPrema njegovim rečima, uspostavljanjem ovog sistema svaki advokat će dobiti prostor i mogućnost da u datim okvirima pruži pravnu pomoć građanima.\nOn je istakao da se uspostavljanjem ovog sistema AKB ne bavi istragom korupcije već otklanja njen mogući uzrok i na taj način, kako je naveo advokatura daje svoj doprinos uspostavljanju reda u pravosuđu u postupku pridruživanja Evropskoj uniji i ispunjavanju uslova iz Poglavlja 23.\nTintor očekuje da će Ministarstvo pravde, Republičko javno tužilaštvo i Vrhovni kasacioni sud podržati ovaj sistem jer je, kako smatra, ovo korak na bolje.\n"Kada uspostavimo red i sistem, advokatura kao samostalna, nezavisna i samoregulirajuća profesija će demonstrirati i državi da je kadra da u svojim okvirima uredi sistem koji je proverljiv, transparentan i otklanja svaku pomisao na korupciju", naglasio je predsednik AKB.\nDo početka rada ovog sistema, koji se očekuje u oktobru, sve policijske stanice i odeljenja kriminalističke policije, tužilaštva i sudovi će biti povezani s advokatskim kol-centrom i neće više moći da biraju advokate za službene odbrane po svom nahođenju.\nAKB je već pozvala advokate koji se nalaze na spisku branilaca po službenoj dužnosti ili privremenih zastupnika da ažuriraju brojeve svojih mobilnih telefona kako bi u programsku aplikaciju bili uneti tačni brojevi telefona, kao i sve druge zainteresovane advokate Beograda da se datom roku prijave na spiskove.\nIzvor: Vebsajt Novosti, 08.07.2018.


Fon der Lajen: Članstvo za Zapadni Balkan prioritet nove Evropske komisije - Progovori o pregovorima\nPredsednica Evropske komisije Ursula fon der Lajen izjavila je 27. novembra u Evropskom parlamentu da vrata Evropske unije ostaju otvorena za članstvo zemalja Zapadnog Balkana i naglasila da će glavni zadaci nove Komisije biti otklanjanje "životne pretnje" klimatskih promena uz podsticanje ekonomskog rasta EU.\n"Moramo pokazati našim prijateljina na Zapadnom Balkanu da delimo isti kontinent, delimo istu istoriju, delimo istu kulturu i delićemo istu sudbinu. Naša vrata ostaju otvorena", rekla je Fon der Lajedn u obraćanju evroposlanicima pre nego što su poslanici Evropskog parlamenta glasanjem potvrdili novu Evropsku komisiju s njom na čelu.\nFon der Lajen je rekla da EU deli istu sudbinu i sa tanslatlantskim partnerima, kao i da mora da pokaže partnerima u UN da mogu na nju da se oslone.\n"Bićemo jedan tim koji radi u zajedničkom evropskom interesu. Bićemo jedan tim koji radi sa EP i sa državama članicama kako bi se suočio sa izazovima koji su pred našom generacijom. Spremni smo, ali što je najvažnije, Evropa je spremna i moja je poruka jednostavna - latimo se posla", rekla je.\nViše desetina poslanika svih političkih grupa u EP su dali mišljenja o programu koji je Ursula fon der Lajen iznela za buduće delovanje izvršnog tela EU, a nekoliko njih je pružilo podršku njenom stavu da vrata EU ostaju otvorena za Zapadni Balkan i da EU "mora pokazati našim prijateljima na Zapadnom Balkanu da delimo isti kontinent, istoriju i kulturu i da ćemo deliti istu sudbinu".\nNeki mediji u EU su preneli da nova predsednica EK namerava da izdejstvuje ulaganje od 3.000 milijardi evra do 2030. za zaštitu prirodne sredine i otklanjanje posledica klimatskih promena.\n"Ni trenutka više ne smemo gubiti za bitku protiv klimatskih promena", podvukla je Ursula fon der Lajen, dodajući da će ubuduće svi trgovinski sporazumi EU sa partnerima u svetu obavezno imati i klauzulu o zaštiti prirodne sredine.\nViše poslanika je podržalo i ciljeve nove EK kad je reč o sistemskim ekonomskim reformama, imigraciji i naročito poštovanju demokratskih normi i vladavine prava u EU.\nU obraćanju evroposlanicima Fon der Lajen je rekla i da će se njena ambiciozna agenda fokusirati na "egzistencijalno pitanje" borbe protiv klimatskih promena\nOna je istakla da će njen tim komesara raditi na Evropskom zelenom sporazumu kako bi EU mogla da nastavi da bude globalni lider po pitanju promena klime.\nNajavila je da će za 100 dana izaći sa sveobuhvatnim planom jer se "klimatske promene tiču svih nas".\nStupanje Fon der Lajen na dužnost je odloženo za mesec dana nakon što je Evropski parlament odložio glasanje o njenom timu jer je bio nezadovoljan nekim od kandidata za komesare.\nI, nakon godina u kojima je EU bila u defanzivi i morala da se bavi "gorućim" pitanjima, poput finansijske krize i izlaska Velike Britnije iz bloka, Fon der Lajen se nada da će moći da se fokusira na mnogo pozitivnije politike.\n"Naša najveća dostignuća ostavrena su kada smo odvažni", istakla je nova predsednica EK.\nPrva predsednica EK govorila i o rodnom balansu i njen tim je gotovo rodno izabalnsiran. Ona je rekla da će "svaki komesar imati rodno izbalansiran kabinet".\n"To će promeniti izgled Komisije", rekla je ona.\nPored predsednice, nova EK ima 11 žena i 15 mukaraca.\nIstog dana kada Fon der Lajen stupi na dužnost i zameni Žan-Kloda Junkera i Šarl Mišel će preuzeti predsedavanje Evropskom savetu od Donalda Tuska.


"WordCamp" u Beogradu 18. i 19. aprila 2015. godine “WordCamp” u Beogradu 18. i 19. aprila 2015. godine – Personal magazin\n“WordCamp” prvi put će biti održan u Srbiji, “WordCamp Belgrade” u organizaciji “WordPress Serbia” biće održan 18. i 19. aprila 2015. godine u Beogradu, najavio je “Startit”. Do sada je…\n“WordCamp” prvi put će biti održan u Srbiji, “WordCamp Belgrade” u organizaciji “WordPress Serbia” biće održan 18. i 19. aprila 2015. godine u Beogradu, najavio je “Startit”.\nDo sada je širom sveta organizovano preko 300 “WordCamp” događaja, neformalnih okupljanja “WordPress” zajednica, a događaj je otvoren za sve – od povremenih korisnika do ozbiljnih developera.\nKako navodi “Startit”, “WordCamp” se smatra vrhuncem okupljanja korisnika “WordPress”-a i definitivno je zbog toga i najvažnije za WP zajednicu jedne države. Ovaj besplatan open-source alat za kreiranje sajtova zasnovan na PHPu i MySQLu, koristi četvrtina od najpopularnijih 10 miliona sajtova na svetu, među kojima su i “BestBuy”, “TechCrunch”, “BBC America”, “Dallas Mavericks”, “Google Ventures”, NASA.\nPrvi dan “WordCampa” u Beogradu, koji je trenutno najmlađi odobreni “WordCamp” sastojaće se od 8 različitih predavanja, dok drugi dan za sada nosi radni naziv “WordPress Open Day” i sastojaće se od skupa više različitih i besplatnih događaja.\n“WordCamp Belgrade” će se održati u zgradi “Comtrade”-a, Savski nasip broj 7. Prvog dana će se ulaznice naplaćivati i događaju će moći da prisustvuje 200 ljudi, dok će drugog dana biti besplatan i otvoren za sve.\n“WP Serbia Meetup” 5. decembra\nKao uvertiru u “WordCamp” biće održan “WP Serbia Meetup” u Domu Omladine 5. decembra sa početkom u 19 časova. Milan Ivanović će pričati o “WordCampu”, a Sibin Grašić će govoriti o najčešćim greškama WP developera.\nPrisustvo je besplatno, ali je pre toga potrebna prijava dolaska OVDE.\n“WordCamp” u Beogradu 18. i 19. aprila 2015. godine was last modified: November 27th, 2014 by Redakcija


ZASIJALA FASADA GIMNAZIJE - SDPlus\nZASIJALA FASADA GIMNAZIJE\n19/12/2019 19/12/2019 sdplus.rs\nSmederevska Gimnazija je proteklog vikenda zasijala u punom sjaju, nakon što su izvođači radova uklonili zaštitne mreže i otkrili fasadu. Smederevci ovih dana sa oduševljenjem upućuju poglede prema ovom hramu obrazovanja i fotografišu je, jer će svakako biti zabeleženo u istoriji ove škole, ali i grada da je obimna rekonstrukcija i sanacija kako spoljašnja tako i unutrašnja, urađena 2019. godine.\nZa radove je potrošeno više od 168 miliona dinara, zahvaljujući Kancelariji za upravljanje javnim ulaganjima iz sredstava medjunarodne razvojne pomoći i iz budžeta republike Srbije. Radovi na rekonstrukciji Gimnazije, započeli su 9. januara ove godine, a u aprilu je u okviru kampanje “Budućnost Srbije ” školu, radove i izvođače radova obišao i predsednik Srbije Aleksandar Vučić.\nSvi planirani radovi na krovu i fasadi su okončani, a porema rečima direktora Aleksandra Marinkovića, ostalo je da se narednih dana okončaju i unutrašnji. Takođe je neophodno i da se nabavi i napravi novi učionički i kabinetski nameštaj i oprema, za šta su sredstva opredelili lokalna samouprava u iznosu od 4 miliona dinara, ali i pojedina preduzeća u vidu sponzorstva. Đaci bi trebalo da se vrate u svoju školu početkom drugog polugodišta.\nGodine 1871. počela je istorija obrazovanja učenika u tadašnjoj maloj gimnaziji. Zgrada Gimnazije je podignuta na osnovu projekta arhitekte Milorada Ruvidića iz 1904. godine i predstavlja nepokretno kulturno dobro, kao spomenik kulture.\nZbog svog istorijskog, kulturnog i arhitektonskog značaja radove na rekonstrukciji i sanaciji objekta nadgledali su stručnjaci iz Republičkog Zavoda za zaštitu spomenika kulture Smederevo.\nU NEDELJU 23. DECEMBRA 18. AKCIJA BESPLATNIH PREVENTIVNIH PREGLEDA\nU KUĆI ČUVAO ARSENAL ORUŽJA


BalkanMagazin :: Merkelova: Ne treba nam mandat EU za Severni tok 2\nMerkelova: Ne treba nam mandat EU za Severni tok 2\nčetvrtak, 15. jun 2017 16:35\nAngela Merkel smatra da nije potreban specijalni mandat Evropske unije za pregovore o projektu Severni tok 2, ali da „pravna pitanja treba da budu razjašnjena“.\nNemačka kancelarka Angela Merkel smatra da nije potreban specijalni mandat Evropske unije za pregovore o projektu Severni tok 2, ali da „pravna pitanja treba da budu razjašnjena“, piše Sputnjik.\n„Što se mene tiče, smatram da postoje pravna pitanja koja treba razjasniti u vezi sa Severnim tokom 2, ali u svemu ostalom ovde je reč o ekonomskom projektu. Ne mislim da nam je za to potreban specijalni mandat, nego prosto sva pravna pitanja treba da budu razjašnjena“, rekla je Merkelova na konferenciji za novinare u Berlinu.\nEvropska komisija je 9. juna usaglasila zahtev sa zemljama EU za dobijanje mandata za pregovaranje s ruskom stranom o stvaranju specijalne pravne strukture, na osnovu koje, prema mišljenju Evropske komisije, treba da radi budući gasovod Severni tok 2.\nZamenik ministra energetike Rusije Anatolij Jankovski rekao je ranije danas da je primena normi trećeg energetskog paketa EU na Severni tok 2 loša po sam projekat, ocenivši to kao bezumlje.\n„Jasno je da to neće biti povoljno, mi se s njima sudimo preko Svetske trgovinske organizacije. To je bezumlje“, rekao je Jankovski na marginama konferencije Perspektive energetske saradnje Rusija — EU. Gasni aspekt. „Postoji zaključak pravne službe Evropske unije da norme trećeg paketa ne važe za ofšor. Tačka. Odatle se postavlja pitanje šta nama može da predloži predstavnik Evropske komisije. Da uđemo u pregovore o važenju ovih normi. Mislim da je to prosto nekorektno… Mi se s njima sudimo zbog ovih normi pred Svetskom trgovinskom organizacijom“.\nZa Severni tok 2 ne važe pravila unutrašnjeg tržišta EU, trećeg energetskog paketa, pošto cev neće prolaziti preko kopna Evropske unije. Evropska komisija je zbog toga saopštila da želi da postigne sporazum s Rusijom o nizu ključnih principa rada gasovoda.\nMeđu tim principima su transparentnost funkcionisanja gasovoda, nediskriminaciono utvrđivanje tarifa za puštanje gasa, mogućnost da treće strane isporučuju „plago gorivo“, kao i podela delatnosti na prodaju i transport gasa.\nZamenik predsednika uprave Gasproma Aleksandar Medvedev rekao je ranije novinarima da su evropske kompanije obezbedile sredstva za finansiranje Severnog toka 2.\n„Sva sredstva su, kako je i planirano, stigla na račune kompanije Nord strim 2“, rekao je Medvedev.\nKrajem aprila predstavnici kompanije Nord strim 2 su sa predstavnicima Šela, OMV-a, Endžija, Unipera i Vinteršala potpisali sporazume o finansiranju gradnje gasovoda Severnog toka 2. Prema sporazumu, evropski partneri odobravaju kompaniji-izvođaču kredite po godišnjoj stopi od šest odsto do 2019. godine, a sam Gasprom finansira izgradnju pod istim uslovima.


ISTAKNUTIM KLUBOVIMA 300.000 € I DŽUDO KLUB IBAR MEDJU ODABRANIMA – Rožaje Today\nVlada Crne Gore je danas dala saglasnost za finansijsku podršku istaknutim sportskim klubovima u iznosu od 300.000 eura, koje će se isplatiti iz budžeta Ministarstva sporta i mladih kazao je ministar Sporta Nikola Janović.\nImajući u vidu da se sportski klubovi redovno finansiraju iz budžeta opština, navedena dodatna finansijska podrška biće veliki podsticaj za njihove još uspješnije nastupe na domaćoj i međunarodnoj sceni.\nU konkretnom slučaju u pitanju su klubovi iz I kategorije sportova koji su na programu Olimpijskih igara, i to: RK „Lovćen“ Cetinje, ŽRK „Budućnost“ Podgorica, PVK „Jadran“ Herceg Novi, VK „Primorac“ Kotor, ŽKK „Budućnost – Podgorica“ Podgorica, OK „Jedinstvo Franca“ Bijelo Polje, ŽOK „Luka Bar“ Bar, FK „Breznica” Pljevlja, DžK „Akademik“ Nikšić i DžK „Ibar“ Rožaje.\nTakođe, a u cilju afirmacije rodne ravnopravnosti u sportu, predloženi su i naši istaknuti ženski sportski klubovi.\nSredstva će klubovima biti raspoređena na osnovu programa sportskih aktivnosti za 2019.godinu.\nOsim navedenog, Vlada Crne Gore će, u narednom periodu, nastaviti aktivno da radi na unapređenju uslova za rad sportskih klubova kroz sistem dječijeg sporta – koji će početi sa realizacijom od septembra 2019. godine, a koji ima za cilj uključivanje što većeg broja djece u sportske aktivnosti i jačanje crnogorske sportske baze.\n“ISELIO BIH SE DA NIJESAM PREDSJEDNIK”


Zapadnom Balkanu je potreban master plan u oblasti energetike - Akta.ba\n11.09.2018. 08:40 / Izvor: SRNA\nMinistar rudarstva i energetike Srbije Aleksandar Antić vjeruje da je zemljama Jugoistočne Evrope potrebna jaka međusobna saradnja, kao i master plan u funkciji energetske bezbjednosti.\nAntić, koji je u Solunu učestvovao na Energetskom forumu za Jugoistočnu Evropu, na poziv grčkog kolege Jorgosa Statakisa, istakao je da zemlje zapadnog Balkana imaju iste prioritete - sigurnost snabdijevanja, diversifikaciju izvora, konkurentno tržište, veće učešće obnovljivih izvora energije.\n"Malo je verovatno da svaka sama ispuni sve te zahteve", ocijenio je Antić, napominjući da je zapadni Balkan energetski zavisan i decenijama pati od nedostajuće infrastrukture.\nOn je dodao da su zemljama zapadnog Balkana prioriteti izgradnja i finansiranje alternativnih pravaca snabdijevanja, ali da treba imati na umu da su takvi projekti skupi i da, po pravilu, nemaju komercijalne efekte, saopšteno je iz Ministarstva rudarstva i energetike Srbije.\n"Živimo u vremenu u kome je energetika odavno prestala da bude ekonomska tema i postala geopolitičko pitanje, koje duboko zadire u bezbednost svih država", naveo je on.\nNa sastanku, održanom u okviru foruma, ministara energetike Srbije, Grčke, Bugarske i Izraela istaknuto je da Srbija s punim pravom ima velika očekivanja od izgradnje gasovoda "Turski tok", te da je otvorena za sve dodatne izvore snabdijevanja.\nUčesnici sastanka, kojem je prisustvovao i podsekretar Departmana za energetiku SAD, zajednički su konstatovali da se zemlje zalažu za diversifikaciju i demonopolizaciju snabdijevanja svim ključnim energentima.\nAntić je naglasio da posebno sa bugarskom koleginicom ima intenzivnu saradnju, budući da je u toku realizacija projekta gasne interkonekcije između Srbije i Bugarske.\nOn je dodao da među resornim kolegama Srbije, Grčke i Bugarske postoji saglasnost da je potrebno da se radi na svim onim projektima koji zavise od ovih zemalja, a to su prije svega interkonekcija između Grčke i Bugarske /IGB/, kao interkonekcija između Bugarske i Srbije /IBS/.\n"Interkonekcija Niš-Dimitrovgrad je naš najvažniji projekat, koji realizujemo zahvaljujući grantu EU u iznosu od 49,6 miliona evra", napomenuo je Antić.\nSrbija u kolapsu: Vozači zaustavili automobile zbog cijena goriva\nRaste proizvodnja električne energije iz obnovljivih izvora\nEBRD odobrio EPS-u zajam od 200 miliona eura\nVlada Srbije u opskrbi plinom uzet će u obzir sve projekte\nRatifikovan ugovor o kineskom kreditu za termoelektranu


Vjerovali ili ne: Općina Kalesija kupuje polovni traktor za 20.000 KM! | Bportal\nVjerovali ili ne: Općina Kalesija kupuje polovni traktor za 20.000 KM!\nJavne nabavke u Bosni i Hercegovini često su predmet interesovanja domaćih medija. Tako je ovih dana na zvaničnoj web stranici Općine Kalesija objavljen jedan zanimljiv javni poziv.\nNaime, općina Kalesija objavila je javni poziv za nabavku polovnog traktora, čija vrijednost iznosi 20. 000 KM.\nUkoliko je traktor zaista neophodan, postavlja se pitanje, zbog čega se kupuje polovan i od koga će se kupiti po ovoj cijeni?\nPoziv je otvoren do 18. decembra 2017. godine.\nDetalje javnog poziva možete pogledati na ovom linku.\nSljedeći članak: VIDEO “Ubiješ se malo”: Slavni američki komičar u svojoj emisiji ismijavao Praljka\nPrethodni članak: Bosanci postali jeftinija radna snaga od Kineza\nPreminuo muškarac koji se prije 10 dana zapalio u zgradi Opć…\nMuškarac koji se zapalio u prostorijama Općine Kalesija i da…\nPoznato zbog čega je Ibro Okić pokušao samoubistvo samospalj…


Granica Srbije i BiH – šta je sporno i šta Srbija traži? | WebTribune\nHome IZBOR Granica Srbije i BiH – šta je sporno i šta Srbija traži?\nPosted date: октобар 30, 2017 In: IZBOR, U FOKUSU\nKomisija za granicu BiH nije uključena u posao razgraničenja Srbije i BiH, iako je najavljeno da bi to moglo da se reši do kraja godine.\nKako se navodi predsednik Srbije Aleksandar Vučić je u društvu predsednika Republike Srpske Milorada Dodika rekao da je komisija iz Srbije počela da radi na predlogu razgraničenja.\nČlan Komisije za granice BiH Željko Obradović kaže da je BiH spremna na razgovore odmah, uz napomenu da je na potezu Komisija iz Srbije.\n“Nemamo nikakve informacije šta je dogovoreno, očekujemo da nas u najskorije vreme neko o tome obavesti“, rekao je Obradović.\nDodao je i da je na poslednjem sastanku utvrđeno da je sporno oko 40 kvadratnih kilometara granice – “što je mnogo“.\n“Nije se moglo nastaviti sa radom jer naša Komisija nije imala mandat da o tome pregovara“, dodao je Obradović.\nNezavisne navode da je granica BiH i Srbije duga 335 kilometara i da su sporni delovi oko Zvornika, Bajne Bašte, deo kroz koji prolazi pruga Beograd – Bar, kao i deo oko opštine Priboj, koja je razdvojena teritorijom opštine Rudo.\n“Kada je u pitanju pruga, ona oko 12 kilometara prolazi kroz BiH, a na njoj se nalazi i stanica Štrpci. Srbija traži da cela teritorija oko pruge u potpunosti pripadne njoj, ali, prema nezvaničnim informacijama, za taj deo ne nudi ništa kao razmenu teritorija“, pišu Nezavisne.\nPodsetimo, Vučić je na konferenciji za medije posle sastanka sa Dodikom rekao da će “dati sve od sebe da razgovori budu kompromisni i konstruktivni, a da se ne naudi interesima ni srpskog ni drugih naroda, kako u BiH, tako i u Srbiji“.\nKAMEN U CIPELI IMPERIJE: Prvi put u istoriji SAD će vojsku jedne zemlje proglasiti terorističkom\nGENERAL ZAPANJIO AMERIČKU JAVNOST: Rusija više nije naša najveća pretnja, moramo sprečiti nuklearni rat sa njom


► Poslanici pitali o Kosovu, opoziciji i životnoj sredini\nPoslanik Srpske radikalne stranke Aleksandar Šešelj rekao je da je prošlo više od godinu dana od kada je Priština uvela takse od 100 odsto na robu iz centralne Srbije a premijerka Ana Brnabić tada je rekla da će čekati 90 dana i uputiti žalbu CEFTA.\n"Prošlo je godinu dana, pa pitam šta je učinila Vlada Srbije da reši problem i pomogne Srbima na Kosovu i Metohiji", pitao je Aleksandar Šešelj.\nOn je ponovio da skupština nije razmotrila ideju o "malom Šengenu" sa Albanijom i Severnom Makedonijom i pitao "da li Srpska napredna stranka, Socijalistička partija Srbije i ostale stranke vladajuće koalicije imaju samo zadatak da opravdaju svaku ideju Aleksandra Vučića kao da je najgenijalnija".\nSamostalni poslanik Đorđe Vukadinović tražio je od ministra za rad, boračka i socijalna pitanja Zorana Đorđevića da razgovara sa vojnim invalidima koji već danima protestuju u beogradskom Pionirskom parku, da bar sasluša njihove zahteve i vidi šta se može ispuniti.\nPoslanik Srpske napredne stranke Srbislav Filipović pitao je tužilaštvo šta će uraditi povodom pokušaja nasilnog upada u najviše zakonodavno telo, naglasivši da treba podneti prijavu protiv, kako je rekao, "Boška Obradovića - osvedočenog nasilnika i ludaka".\nFilipović je pozvao institucije da rade svoj posao kako bi prestalo nasilje i "iznošenje laži pre svega u Danasu koji prepun gnusnih laži o Nebojši Stefanoviću i njegovom ocu Branku, kao i o Aleksandru Vučiću i njegovom bratu Andreju" i dodao da se "to mora zaustaviti jer su se takve stvari u Srbiji tragično završavale".\nPoslanik Stranke moderne Srbije Aleksandar Stevanović pitao je Ministarstvo za zaštitu životne sredine, kada će Srbije dobiti pregovaračku poziciju sa Evropskom unijom u toj oblasti, dok je poslanik Milija Miletić iz Ujedinjene seljačke stranke pitao kada se može očekivati menjanje vodovodnih cevi u lokalnim sredinama.


NGO Aktiv - Aljbin Kurti će preispitati odnos prema „nerealnim ciljevima“, Srpska lista deo buduće Vlade\nDebata „Šta nakon izbora“ održana je 24. februara u okviru projekta Mitrovički društveni klub koji sprovodi NVO AKTIV uz podršku Kosovske fondacije za otvoreno društvo. Učesnici debate bili su Beljulj Bećaj, politički analitičar i profesor na Fakultetu političkih nauka u Prištini, zatim Petar Miletić, bivši potpredsednik Skupštine Kosova i član Predsedništva PSG, i Goran Avramović, glavni i odgovorni urednik RTV Kim. Debatu je moderirao Ognjen Gogić, menadžer projekta iz NVO AKTIV.\nKomentarišući izborne rezultate većinskih stranaka, Beljuj Bećaj ocenio je da uzrok ubedljive pobede Pokreta Samoopredeljenja treba tražiti u eksploziji nezadovoljstva građana prema stranakama koje su prethodno vodile Kosovo. Iako formiranje Vlade neće biti jednostavno jer istovremeno treba da se obezbedi izbor predsednika, Bećaj smatra da će novu Vladu formirati Pokret Samoopredeljenje uz podršku predstavnika nevećinskih zajednica.\nBećaj očekuje da će novi predsednik Kosova biti Vjosa Osmani, koja je na izborima osvojila veći broj glasova od lidera drugih lista zajedno. Potrebnu podršku za izbor Osmani će za svoju bivšu članicu dati Demokratski savez Kosova (LDK). Kako Bećaj ocenjuje, novi izbori bi doveli do daljeg slabljenja poraženih stranaka. Iz tog razloga, Bećaj smatra da je u najboljem interesu opozicionih stranka da omoguće izbor Predsednika i izbegnu nove izbore, a da vreme provedeno u opoziciji iskoriste za oporavak.\nUbedljivu pobedu Srpske liste u sredinama sa srpskom većinom učesnici debate takođe ocenjuju kao očekivanu. Izjavu Aljbina Kurtija da ne želi da sarađuje sa Srpskom listom uprkos tome što je osvojila svih deset mesta zagarantovanih za srpsku zajednicu, Petar Miletić karakteriše kao neopreznu. Srpska lista će neizostavno biti deo nove Vlade budući da je reč o ustavnoj obavezi. Sa ovim predviđanjem se saglasio i Goran Avramović koji je, pritom, dodao da u pregovorima oko formiranja nove Vlade, Srpska lista ima i „dodatu vrednost“ u vidu mandata poslanika iz drugih zajednica koje će joj biti naklonjene.\nMiletić smatra da će Srpska lista biti konstruktivna prilikom formiranja Vlade i da će dati svoje kandidate za ministre kada ih Kurti bude pozvao. Ipak, Miletić smatra da Srpska lista neće baviti problemima Srba na Kosovu već da će sprovodi politiku koja se bude donosila u Beogradu u kabinetu predsednika Srbije.\nSličnog mišljenja je i Bećaj koji ocenjuje da Srpska lista nije legitiman predstavnik Srba na Kosovu već Beograda. Legitmitet Srpske lista, kako Bećaj ocenjuje, dodatno je dovoden upitanje zbog indicija o instrumentalizaciji lista drugih zajednica. Bećaj smatra da su propusti kosovskih političara prema manjinama doveli do toga da se one na Kosovu ne osećaju ugodno i da kosovske institucije ne osećaju kao svoje. Ipak, njihovu instrumentalizaciju od strane Srpske liste Bećaj vidi kao presedan koji može da dovede u pitanje i druga ustavna rešenja po pitanju manjinskih prava.\nMiletić ocenjuje da podrška Srpske liste pojedinim listama bošnjačke i romske zajednice predstavlja klasični izborni inženjering. Miletić smatra da je to opasno jer na sledećim izborima nešto slično mogu da urade i albanske partije sa nekom srpskom partijom. Miletić podseća da je sistem pozitivne diskriminacije smišljen zbog srpske zajednice kako bi ona imala predstavnike izabrane od svoje zajednice. Zbog toga mogu biti ugrožene ustavne garancije koje imaju Srbi. Miletić smatra da nije reč o manjinskoj solidarnosti i želji Srpske liste da podrži druge manjine. Umesto toga, Miletić ocenjuje da je Srpska lista je procenila da na raspolaganju ima višak glasova koje može da ustupi drugim listama kako bi u Skupštini kontrolisala veći broj poslanika i imala veći uticaj.\nU vezi sa podrškom koju su liste manjina dobile u srpskim sredinama, Avramović smatra da nije moguće definitivno ustanoviti da li je reč o dogovoru sa Srpskom listom i uzupraciji manjinskih glasova. Ipak, Avramović smatra da ovaj ishod ne mora da bude nužno loš, ukoliko izabrani poslanici budu posvetili veću pažnju zajednicama ispred kojih su izabrani. S tim u vezi, Avramović je podsetio na dobre rezultate Adrijane Hodžić na severu Kosova.\nKada je reč o Kurtijevoj izjavi da se nastavak dijaloga sa Beogradom nalazi nisko na listi prioriteta, Miletić očekuje da Kurti ostane tvrd u stavovima jer je na taj način i došao do pozicije na kojoj je sada. Avramović, sa druge strane, smatra da je reč o izjava za unutrašnju upotrebu. Pod pritiskom međunarodne zajednice dijalog će se pokrenuti. Ipak, Avramović ocenjuje da dijalog nema perspektivu da u bliskoj budućnosti dovede do suštinskih rezultata zbog izbornih procesa u Srbiji i na Kosovu. Avramović, takođe, smatra da Bajdenova administracija nije odustala od Vašingtonskog sporazuma, posebno ne u onom delu koji odgovara američkoj spoljnoj politici, odnosno da Beograd i Priština neće biti oslobođeni obaveze da rade na njegovom sprovođenju.


Otvorena izložba " Umetničko delo u doba tehničke remedijacije"u Gradskoj galeriji Požega - Portal Pasaž\nOtvorena izložba “ Umetničko delo u doba tehničke remedijacije“u Gradskoj galeriji Požega\nPosted: 14. novembra 2015. u 10:57 / by Milunka Nikolić / comments (0)\nOtvaranje izložbe „Umetničko delo u doba tehničke remedijacije“ u Gradskoj galeriji Požega 13. novembra pored postavke koju je priredila kustos Darija Medić a koju čine radovi umetnika Amy Suo Wu, Birgit Bachler, Gojko Dutina, Darija Medić, Florian Cramer, Karkatag Kolektiv, Luka Knežević Strika, Tatjana Vukelić ostaće upamćena u istoriji ove institucije kulture i kao izložba na kojoj se okupio veliki broj građana iz Požege, Užica, Čačka, Kragujevca koji su došli da pruže podršku programu Galerije na koji je izvršen atak od strane novoizabranog predsednika Opštine Požega, Milana Božića zahtevom upućenim direktoru Slađani Petrović Varagić da podnese ostavku. Na ulazu u Gradsku galeriju potpisivana je peticija podrške radu Kulturnog centra Požega a na samom otvaranju veliki broj poštovalaca umetnosti ostao je ispred galerije u nemogućnosti da se probije kroz gužvu koja je vladala u galerijskom prostoru.\nNa otvaranju izložbe prisutnima se obratila direktor Galerije, Slađana Petrović Varagić:\n-Vaš dolazak u ovako velikom broju doživljavam kao podršku, podršku programu Gradske galerije Požega i Kulturnog centra Požega i pretpostavljam da na taj način pokazujemo da u Požegi ima više od tri čoveka koji žele umetnost za peticu i koji se ne zadovoljavaju onom umetnošću za dvojku.\n-Mi večeras otvaramo izložbu „Umetničko delo u doba tehničke remedijacije“ čija je autorka Darija Medić. Ovo je grupna izložba sedmoro umetnika i jednog umetničkog kolektiva iz Srbije, Austrije, Holandije. Umetnici koji su u domenu „ proširenih medija“ predstavili svoje umetničke radove koji na neki način preispituju tehnologije koje su korišćene u prošlosti i tehnologije koje mi koristimo danas i one opštevremene tehnologije ali i tehnološke diskurse i poimanja tehnoloških praksi. Mi večeras , ovde, pored Darije imamo dvoje umetnika: Ejmi Suo Vu iz Holandije i Miroslava Dajča koji će posle zvaničnog otvaranja izvesti svoje performanse- predstavila je postavku izložbe , Slađana Petrović Varagić.\nPrisutnima se obratila i kustos izložbe Darija Medić :\n-Ovo iskustvo koje smo imali prilikom postavke izložbe jeste najprofesionalnija saradnja sa galerijskim prostorom koju sam imala u Srbiji, a i šire. To mogu da kažem u ime svih učesnika/ca, i kao takva je jedna od odlika koja čini ovu galeriju onim što ona jeste i što je pozicionira kao značajnu instituciju umetnosti i to ne samo u okviru jedne opštine, nego i cele Srbije, ali i na međunarodnom nivou. Takođe je značajno, kada se nalazimo u datom kontekstu izložbe u ovom prostoru, da razgovaramo o tome da pitanje savremenih slobodnih umetnosti i tehnologija poslednjih godina dolazi u krizu neoliberalnog modela gde se svaka kreativna aktivnost koja se u industriji ne smatra poželjnom ostavlja po strani i prestaje da dobija bilo kakvu institucionalnu državnu podršku. Samim tim je značajno da kada pričamo o institucijama kulture kao što su galerijski prostori shvatamo da to nisu samo prostori gde pričamo o „visokoj umetnosti” već su to prostori u kojima jeste, i treba da bude omogućeno slobodno delovanje i da treba svakim svojim delom da se trudimo da ti prostori opstanu.\nIzložba „ Umetničko delo u doba tehničke remedijacije“ u Gradskoj galeriji Požega otvorena je do 1. decembra.


Republička koalicija ne važi za 20 opština - SDCafe.rs\nHome\tInfo\tRepublička koalicija ne važi za 20 opština\nTačno godinu dana prošlo je od izbora na svim nivoima, a konačne konture vlasti na lokalnom nivou još se ne naziru. Iako je okosnica republičke koalicije SNS-SPS-URS prvobitno donela odluku da se do kraja 2012. godine šema iz Nemanjine preslika na opštine, a potom rok pomerila do marta, više od 20 opština i dalje čeka prekompoziciju.\nOD MARTA NIJEDNA IZMENA\nPoslednje promene na lokalnoj sceni odigrale su se krajem marta, kad je prekomponovana vladajuća većina u Požarevcu, Bačkoj Palanci i Beočinu. U prestonici Braničevskog okruga na vlast su, posle gotovo šestomesečnih pregovora, došli naprednjaci koji su napravili koaliciju sa SPS, PUPS i URS. U Bačkoj Palanci, međutim, nije ispoštovan republički „kroj“, jer je SNS izbacio iz „fotelja“ SPS i ušao u savez sa DS, DSS i Savezom vojvođanskih Slovaka. Socijalisti su nekoliko dana kasnije izbačeni i iz beočinske vlasti, u kojoj su ostali DS, LSV i DSS.\nSmederevci sa 16 posada jurišaju na Kup...


Usvojen Zakon o socijalnoj karti\nSkupština Srbije usvojila je danas Zakon o socijalnoj karti kojim je predviđena pravednija raspodela novca opredeljenog za socijalna davanja.\nZakonom o socijalnoj karti predviđeno je uspostavljanje registra Socijalna karta, jedinstvene i centralizovane evidencije u elektronskom obliku, koja sadrži tačne i ažurne podatke o socijalno-ekonomskom statusu pojedinaca i sa njim povezanih lica i koja omogućava korisnicima podataka da obavljaju poslove obrade podataka radi utvrđivanja činjenica neophodnih za ostvarivanje prava i usluga iz oblasti socijalne zaštite.\nZakon će početi da se primenjuje 1. marta 2022. godine.\nSkupština je usvojila i autentično tumačenje odredbe Zakona o sprečavanju korupcije, kojim je definisano na koga se odnosi pojam javni funkcioner.\nPojam javni funkcioner u Zakonu o sprečavanju korupcije odnosi se na lica koja su neposredno birana od građana, kao i na lica koja bira, postavlja ili imenuje Narodna skupština, predsednik Republike, Skupština AP Vojvodina, Vlada Vojvodine, organi jedinica lokalne samouprave, Visoki savet sudstva, Državno veće tužilaca i Vrhovni kasacioni sud.\nPoslanici su usvojili i Zakon o potvrđivanju Sporazuma između Vlade Srbije i Vlade Kraljevine Lesoto u oblasti odbrane, kao i Zakon o potvrđivanju Sporazuma između Vlade Srbije i Vlade Severne Makedonije o saradnju u oblasti protiv krijumčarenja migranata.


Najmlađim osnovcima u OŠ „Isa Bajić“ uručeni saobraćajni kompleti „Od škole do kuće“ - Opština Kula\nVi ste ovde:Početna»Vesti»Društvo»Najmlađim osnovcima u OŠ „Isa Bajić“ uručeni saobraćajni kompleti „Od škole do kuće“\nOd jaca2226 dana\t 5. septembra 2016. Društvo,Obrazovanje\nPovodom početka nove školske godine lokalna samouprava je obezbedila saobraćajne komplete za sve đake prvake u svim naseljenim mestima kulske opštine, a danas je u Kuli tim povodom održan svečani program na kojem su nastupili dečiji pesnik Tode Nikoletić i animator Branislav Rosić.\nPredsednik opštine Kula Perica Videkanjić i rukovodilac Odeljenja za društvene delatnosti Dragana Potpara, najmlađim osnovcima poželeli su dobrodošlicu u školske klupe i poželeli im puno lepih trenutaka tokom školovanja. U okviru programa oni su đacima uručili saobraćajne komplete, koji sadrže svetleći prsluk i narukvicu, kao i saobraćajni bukvar.\nPrema podacima Odeljenja za društvene delatnosti opštine Kula u školskoj godini 2016/2017 upisanoj je 415 đaka, što je za 40 đaka više u odnosu na prethodnu godinu.\nSaobraćajni policajci Policijske uprave Sombor – Policijska stanica Kula, sprovodiće tokom ovog meseca akciju pojačane kontrole saobraćaja u blizini osnovnih i srednjih škola. Policijska stanica Kula posebno apeluje na ostale učesnike u saobraćaju da u zonama škola smanje brzinu kretanja, poštuju saobraćajnu signalizaciju i sa povećanim oprezom upravljaju svojim vozilima u blizini vaspitno-obrazovnih ustanova, radi bezbednosti najmlađih.\nIspred Nacionalnog saveta Mađara Karolj Valka je takođe đacima prvacima u mađarskom odeljenju OŠ „Petefi brigada“ poklonio pakete koji sadrže potreban školski pribor.\nPrethodni članak„Sivačka vetrenjača“ okupila pesnike, slikare i brojne posetioce\nSledeći članak Obaveštenje za korisnike dečijeg dodatka – školske potvrde dostaviti do 31. oktobra


Muškarac ubijen na Banovom brdu\nU beogradskom naselju Banovo brdo danas je ubijen muškarac. Kako prenosi N1, ubijen je Nenad Marković, koji nije imao kriminalni dosije. Piše: Bojana Jovanović Marković je ubijen na ulici ispred kuće u kojoj je živeo. Nedugo nakon ubistva Kurir je objavio snimak na kome se vidi ceo događaj. Najpre se […]\nTridesetsedmogodišnji muškarac ubijen je danas popodne u novosadskom naselju Futog. Mediji su objavili da je ubijen Đorđe Zafirović, za koga navode da je bivši zet Dragoslava Kosmajca. Piše: Bojana Jovanović U centru Futoga danas oko pet sati popodne upucan je tridesetsedmogodišnji muškarac. On je preminuo na mestu pucnjave, kako su […]


Uprkos upozorenjima Rusije nema zime za Srbiju\nNajave ruskog ministra energetike Aleksandra Novaka da će Rusija prekinuti isporuke gasa Ukrajini „danas ili sutra” zbog neplaćenih isporučenih količina tog energenta, ne bi trebalo mnogo da brine Srbiju.\nRazlog za ovo upozorenje iz Moskve stiže zbog činjenice da Ukrajina i dalje ne izmiruje na vreme svoje obaveze za gas prema Rusiji što Rusija neće više da toleriše.\nRusija i Ukrajina postigle su 26. septembra dogovor o snabdevanju Ukrajine ruskim gasom tokom predstojeće zime posle višemesečnih pregovora uz posredstvo Evropske unije, čime se obezbeđuju isporuke Ukrajini do marta iduće godine.\nKako prenose ruske novinske agencije, Novak je rekao da je Ukrajina od tada samo jednom platila avans za gas i da će Moskva morati da prekine isporuke „danas ili sutra”.\nUkoliko do prekida isporuke i dođe Srbija ima dovoljno gasa u Banatskom Dvoru za najmanje 60 dana, tako da bi potrebe prioriteta bolnica, škola, obdaništa bile u potpunosti pokrivene, dok bi industrija tu morala da se snađe na nedki drugi način, ukoliko bi gasna kriza potrajala.\nS druge stran teško je očekivati da će SAD i Evropa kojima se Ukrajina posle rata na Krimu politički i ekonomski priklonila dozvoliti da Ukrajina bude kriva za nestanak gasa ostatku Evrope.\nIako je reč o jednoj cevki kojom protiče i gas za Evropu i za Ukrajinu, a koja ide iz Rusije, Gasprom u s akom trenutku ima informaciju o tome koliko gasa uđe, a koliko izđae iz Ukrajine na osnovu merno-regulacionih stanica koje su postavljene na ulaski i izlasku iz zemlje.\nUkoliko bi se dogodilo da iz cevi izlazi manje gasa od onih količina koje su redovno namenjene Evropi, Gasprom bi odmah alarmirao celu stvar, jer bi znao d se ponavlja situacija od ranije kada je Ukrajina neovlašćeno uzimala ruski gas za sebe.\nNiko do poznavalaca gasnih prilika u Srbiji, međutim, ni danas, ni stura, ukoliko do prekida isporuke gasa i dođe ne očekuje bilo kakve probleme za ostatak Evrope, pa i za Srbiju.\nNovi portal NISOTEC-a – pronađite ulje za svoje vozilo\nBanatski Dvor obezbeđuje stabilnost domaćeg tržišta


Islamabad: Karzaijeva izjava o slanju trupa u Pakistan neodgovorna\nPakistan je danas pozvao avganistanskog ambasadora da bi mu uručio formalni protest povodom jučerašnje izjave predsednika Hamida Karzaija da će poslati trupe u Pakistan u potrazi za talibanskim ekstremistima.\nŠef pakistanske diplomatije, Šah Mehmud Kureši, izjavio je da je Karzaijeva izjava neodgovorna i da je za žaljenje, dodavši da će Pakistan braniti svoju teritorijalni suverenitet. Karzai je juče upozorio da će, ukoliko ekstremisti čije se baze nalaze u Pakistanu budu nastavili da vrše upade u njegovu zemlju, Avganistan zadržati pravo da uzvrati i uništi njihova skloništa.\nOn je objasnio da će njegove snage specifično ciljati na talibanskog vodju Bajtulu Mehsuda. Više stotina Avganistanaca danas se okupilo u pokrajini Paktika i izrazilo podršku izjavi Karzaija. Predsednik Buš je danas u Londonu pozvao dve zemlje na smirenost i rekao da bi trebalo da razmenjuju više informacija – medjusobno kao i sa koalicionim snagama.


Dodik: Uz moćnu Srbiju i Srpskoj bi bilo lakše - Sputnjik Srbija\n02:03 25 Januar 2021\n09:17 26.06.2015 (osveženo 16:19 05.10.2015) Preuzmite kraći link\n"Mi volimo Srbiju, zagledani smo u nju. Želimo da Srbija ima veliki značaj, regionalni i na međunarodnom planu, da jača i da se razvija", poručio je Dodik i dodao da je uveren da ljudi u RS, ili kako ih nekad zovu "oni od preko Drine", ponekad više vole Srbiju nego njeni građani.\nOn je naveo da Republika Srpska ne može dramatično da utiče na procese u Srbiji, ali da je raduje svaki novi pomak Srbije, koja je, kako je rekao, izložena istim temama kao i pre 20 godina.\n"Pre svega, to je Kosovo, ali danas Srbija trpi i druge pritiske i uslovljavanja", rekao je Dodik.\nRS, prema njegovim rečima, ne može da odlučuje o tome šta je primarna politika Srbije, ali može da odlučuje o tome šta je njena primarna politika, a za Republiku Srpsko Kosovo je nepriznato.\nBiH, podsetio je, ne može da prizna KiM, jer nema saglasnost Republike Srpske.\n"Nalazimo se u jednom delikatnom cajtnotu. Mi koji se borimo za autonomiju i samostalnost, najradije bi podražali svaki pokret koji ide ka samostalnosti bez obzira gde se on dešavao, a evo mi to ne možemo. Ne možemo da priznamo Kosovo, jer je ono sastavni deo Srbije", rekao je Dodik.\nDejtonski sporazum, Dejton, Milorad Dodik, Srbija, Banjaluka, Republika Srpska, Bosna i Hercegovina


Brnabić: Čuvaćemo leđa Vučiću - Jutarnji GLASnik\nPremijerka Srbije Ana Brnabić rekla je danas u Sofiji da je dijalog Beograda i Prištine poptuno transparentan i da je vlada Srbije jedan tim sa predsednikom Srbije kome „drži leđa“.\n„Naš dijalog je u potpunosti transparentnan, nisam u ovom trenutku videla da je potrebno da pravim bilo kakav izveštaj“, rekla je premijerka novinarima u Sofiji na margini samita Kine i 16 zemalja centralne i istočne Evrope.\nOna je rekla da je je vlada jedan tim s predsednikom Srbije Aleksandrom Vučićem i da ona stalno razgovara sa njim o dijalog.\n„Mi ćemo njemu čuvati leđa u ovom dijalogu, bićemo uvek uz njega zato što vodi hrabru inicijativu, odgovornu, zato što je pokazao hrabrost da ne ostavljamo konflikt generacijama iza nas“, rekla je Brnabić.\nDa li će se u tome uspeti „zavisi od mnogo faktora“ rekla je premijerka i dodala da je važno da „imamo političko vođstvo koje želi da rešava probleme koje imamo“.\nOna je rekla da će Skupština biti apsolutno informisana o svim važnim odlukama koje treba da se donesu.\nTagged ALEKSANDAR VUČIĆ, ANA BRNABIĆ


Grčka planira talas zelenih investicija na 20 malih ostrva\nEkološki svesni turisti koji posećuju Grčku verovatno će već za par godina moći da odaberu zabačene destinacije na kojima se proizvodi vlastita energija i gde je sav prevoz na električni pogon. Posle nekoliko pilot-projekata, vlada sad planira zeleni talas investicija na 20 malih ostrva.\nČlanovi tima koji radi na projektu transformacije načina života na ostrvima sa do tri ili eventualno pet hiljada stanovnika kažu da žele da unaprede brend Grčke, prenosi Newmoney.gr. Kandidati za ovaj poduhvat nemaju vezu s elektroenergetskim sistemom na kopnu, što znači da su primorani da koriste fosilna goriva.\nSituacija bi trebalo da se promeni na dvadesetak takvih mesta, budući da vlada priprema milijardu evra za jačanje energetske autonomije, uvođenje pametnog i električnog prevoza, efikasnog uličnog osvetljenja i za renoviranje zgrada. Sumu je nedavno pomenuo ministar životne sredine i energetike Kostas Skrekas.\nOvakav podvig bi unapredio imidž zemlje, jer bi posetioci mogli da se opredele za održiva ostrva. Velik deo sredstava biće namenjen za kapacitete proizvodnje energije iz obnovljivih izvora i skladištenje pomoću vodonika i baterija. Skrekas je izrazio uverenje da će zelena tranzicija povećati kvalitet života meštana.\nAstipalea će biti model za održiva ostrva\nIdeja je stara više od decenije. Prvo su sprovođeni pilot-projekti za Tilos i Agios Efstratios, poznat i kao Ai Stratis.\nPoslednji veliki korak je napravljen na Astipalei, zajednici od 1.300 stalnih žitelja u Egejskom moru. Volkswagen je preuzeo obavezu da uvede vozila na potpuno električni pogon i prateće sisteme, a ostrvo će dobiti i projekte obnovljive energije. Vlasti ovo smatraju modelom za održivi razvoj koji će moći da se primeni po Evropi i šire.\nTehnološki giganti imaju priliku da podignu svoj kapacitet za istraživanje i razvoj u okviru energetske transformacije malih ostrva, a kompanije koje učestvuju mogu da izgrade zavidnu reputaciju kroz napore na polju korporativne društvene odgovornosti\nJedan od ključnih elemenata je mobilizacija privatnog kapitala u kontekstu korporativne društvene odgovornosti. Vlada premijera Kyriakosa Mitsotakisa nagovestila je da bi upotrebila sredstva iz evropskih i domaćih razvojnih fondova kao i prihod od dozvola za ispuštanje gasova s efektom staklene bašte.\nHalki, smešten u Južnom Egeju, ima manje od 500 stanovnika i postoje indicije da je sledeći na listi ostrva, budući da su francuske firme Citroën, Aquo Energy i Vinci Energies udružile snage da bi ga učinile zelenijim i energetski autonomnim.\nU tu inicijativu ulazi osnivanje energetske zajednice za fotonaponske pogone i razvoj sistema neto merenja. Postoji i mogućnost uvođenja električnog broda koji bi se napajao iz solarnih panela, mada bi troškovi bili veoma visoki, otkriva se u izveštaju. S druge strane, takav potez bi proširio ambicije obaranja emisija na neutralan nivo i van samog ostrva.\nVeć je osnovan fond za dekarbonizaciju ostrvâ\nU razmatranju su projekti za Simi, Anafi, Agatonisi, Gavdos, Antikiteru, Erikusu, Kastelorizo i Otoni i još neka ostrva, navedeno je u članku, uz napomenu da je već osnovan namenski fond za dekarbonizaciju.\nEvropska komisija, koja je uključena u radu na mapi puta, morala bi da odobri mehanizam državne pomoći pre nego što bude mogao da se primenjuje.\nVeliki globalni investitori su zainteresovani da se priključe inicijativi za održiva ostrva\nSchneider Electric je aktivan u projektu za Ai Stratis. AcuSol iz Nemačke, koji sarađuje sa Siemensom, već je dobio dozvole za hibridne projekte na raznim grčkim ostrvima. Među investitorima su Siemens Gamesa i Tesla, navodi pomenuta medijska kuća, kao i domaće kompanije Eunice i Terna Energy, koje učestvuju u energetskoj transformaciji Tilosa.\nTo egejsko ostrvo sa populacijom od skoro 800 ljudi upravo je dobilo sto hiljada evra za treću nagradu promotivnog projekta Evropske komisije RESponsible Island Prize za napredna ostrva.\nTagovi: dekarbonizacija, električna vozila, električni automobili, energetska efikasnost, energetska tranzicija, energetske zadruge, energetske zajednice, mobilnost, obnovljivi izvori energije, održivi razvoj, Schneider Electric, Siemens, Siemens Gamesa, Terna, Tesla\nPočetna » Vesti » OIE » Grčka planira talas zelenih investicija na 20 malih ostrva


Šojgu: Rizik da teroristi iz AVG pređu u zemlje ODKB\nTanjug 28. avgusta 2021. 19:56\nMOSKVA – Ruski ministar odbrane Sergej Šojgu ocenio je da su preventivne akcije zemalja Organizacija Ugovora o kolektivnoj bezbednosti (ODKB) u kontekstu pretnje iz Avganistana, ispravne i založio se za dalji razvoj vojne saradnje u okviru te organizacije, saopštilo je danas rusko Ministarstvo odbrane.\nMinistar je upozorio na opasnost od prelivanja terorizma i nestabilnosti iz Avganistana na zemlje ODKB.\n„Događaji u Avganistanu, sve što se tamo dešava, pokazali su nam da sve radimo kako treba u vezi sa ODKB“, konstatovao je Šojgu, prenosi Sputnjik.\nMinistar Šojgu je podsetio da su, kada su događaji u Avganistanu počeli da se razvijaju, zemlje ODKB započele zajedničke vojne vežbe, a i Rusija je održala zajedničke manevre zasebno sa Tadžikistanom i Uzbekistanom na granici sa Avganistanom.\nKako prenosi Sputnjik, takođe su održane vojne vežbe u kojima su ucestvovale tri zemlje ODKB – Tadžikistan, Uzbekistan i Rusija.\n„Mi smo, naravno, u kontaktu sa članicama ODKB o Avganistanu i zato se naša saradnja unutar ODKB mora jačati“, poručio je Šojgu.\nPrema njegovim rečima, postoji rizik da događaji u Avganistanu dovedu do prelaska terorista iz te zemlje u države ODKB, a pretnju predstavlja i trgovina narkoticima.\nZato će, kako je ministar Šojgu dodao, biti nastavljeno sa programom naoružavanja oružanih snaga Tadžikistana, Kirgizije i Kazahstana.\n„Na kraju krajeva, mi bismo želeli da tamo nastupi stabilnost i da se formira koaliciona vlada, da se u nju uključe svi narodi koji naseljavaju Avganistan, i da tamo zaista na kraju zavlada mir“, zaključio je Šojgu.


Brnabić: Unutrašnje reforme EU sprovoditi paralelno s proširenjem - Boom93\nNa konferenciji “Kuda ideš, Evropo? Evropska unija pre novog političkog ciklusa” na kojoj je održala predavanje, Brnabić je rekla da je proširenje EU veoma važno za Srbiju i Zapadni Balkan i dodala da su evropske integracije i članstvo u Uniji strateški cilj zemalja regiona, objavila je Vlada Srbije na sajtu.\n“Unija se suočava sa mnogim izazovima, a mi sa Zapadnog Balkana verujemo u evropsku ideju možda i više nego mnoge evropske zemlje u ovom trenutku, donosimo neku novu perspektivu, ali i podsećanje na to zašto je EU važna i koje su njene prednosti”, kazala je Brnabić na predavanju na temu “Proširenje u novoj Evropi”.\n“EU je jedina šansa evropskih zemalja u efikasnom nadmetanju sa svetom. I svetu je potrebna EU, a ona treba da ima aktivnu ulogu u rešavanju svetskih pitanja i da bude faktor stabilnosti”, dodala je predsednica Vlade Srbije.\n“Moja vlada nema plan B, čak iako EU kaže da mora prvo da se reformiše, mi ćemo nastaviti na isti način, nastavićemo s reformama”, navela je Brnabić.\n“Ne pričamo različito u Moskvi i Briselu, želimo u EU, to je naš cilj, ali želimo i dobre odnose sa Moskvom. Ne mislim da je to problem ni za Moskvu, ni za Brisel”, dodala je.\nTomanović: Odbijen zahtev za pritvor direktora “Dajrekt medije”


Pojačana Zvezda u nedelju kreće u pohod na šestu titulu šampiona Srbije - ŽVK Crvena zvezda\nOvog vikenda počelo je Prvenstvo Srbije za vaterpolistkinje, a igračice Crvene zvezde u pohod ka osvajanju šeste titule šampiona države kreću u nedelju od 17 sati i 45 minuta utakmicom protiv subotičkog Spartaka. U jutarnjem terminu od 10 i 45 na istom bazenu igra se meč između Taša 2000 i Sente, a pored ovih klubova za titulu će se boriti još Vojvodina, Palilula, Vračar i Valis.\nUtakmice Zvezde i Taša protiv Spartaka i Sente biće odigrane na bazenu SRC “Milan Gale Muškatirović” u Beogradu bez prisustva publike zbog epidemiološke situacije u zemlji. Seniorke Crvene zvezde su u Kupu Srbije odigrale šest utakmica, pa će im utakmica sa Spartakom biti tek sedma u sezoni, a već narednog vikenda na programu je derbi sa Palilulom.\nZvezda u novu sezonu ušla sa veoma mladom ekipom, pošto su klub napustile Vanja Lazić, Anja Mišković, Marija Mijušković, Jovana Pantović i Katarina Čegar, dok su karijeru završile Ivana Ćorović i Tijana Jakovljević. Neposredno pred početak Šampionata, u klub je kao veliko pojačanje stigla 24-godišnja kubanska igračica Sesilija Diaz Mesa, koja igra na poziciji centra i sigurno je da će mnogo značiti mladoj ekipi.\nKubanska igračica je nastupala za mađarski Senteš i rusku Uraločku i ovo je prva strana igračica u Crvenoj zvezdi.\n– Nije nam cilj da uzimamo mnogo stranih igračica, već da naše vaterpolistkinje, koje već dobro rade i to pokazuju rezultati u mlađim kategorija, nadograde svoju igru, kao i da se podigne kvalitet domaćeg Šampionata – rekla je Dragana Ivković.\nPrvenstvo Srbije igra se u tri faze. Od šestog februara do desetog aprila igra se ligaški deo, u kojem će biti odigrano sedam gola. Klubovi će zatim prema plasmanu biti podeljeni u dve grupe, za plasman od 1. do 4. i od 5. do 8. mesta. U toj fazi svaki klub će odigrati još tri utakmice od 14. aprila do 8. maja, a bodovi se prenose iz međusobnih duela u ligaškom delu takmičenja.


Jermenija osudila azerbejdžansku ofanzivu u Nagorno Karabahu\nBeta 3. oktobra 2020. 15:25\nJermensko ministarstvo odbrane je saopštilo da je danas došlo do „žestokih sukoba“ na liniji fronta u Nagorno Karabahu, gde su vojnici te jermenske enklave „uspeli da zaustave azerbejdžanski napad velikih razmera“.\nPortparol Šušan Stepanjan je to naveo na Fejsbuku.\nPrema njegovim rečima, jermenske snage su na jednom delu fronta prešle u kontranapad.\nDanas je sedmi dan žestokih sukoba izmedju snaga Nagorno Karabaha, separatističkog regiona u Azerbejdžanu koji Jermenija podržava politički, ekonomski i vojno, i azerbejdžanske vojske.\nOd početka borbi u nedelju je, prema jermenskim izveštajima, poginula 191 osoba – 158 vojnika Nagorno Karabaha i 14 jermenskih i 19 azerbejdžanskih civila. Baku nije iznosio podatke o sopstvenim gubicima.\nNagorno Karabah, većinski naseljen Jermenima, proglasio je otcepljenje od Azerbejdžana i početkom devedesetih godina je vodjen rat sa oko 30.000 žrtava. Od tada je region bio u stanju zamrznutog konflikta uprkos povremenih čarki, a mirovni sporazum nikada nije potpisan.


Rekonstrukcija Motrilje počinje za nekoliko dana\nNaslovnica NAJNOVIJE Društvo Rekonstrukcija Motrilje počinje za nekoliko dana\nRadovi na sanaciji i rekonstrukciji Kule motrilje počeće narednih dana, a u budućnosti će biti revitalizovani i drugi kulturno-istorijski spomenici u Novom Pazaru, najavili su danas predstavnici lokalne samouprave.\nDirektor Regionalne turističke organizacije Sandžaka, koja je bila nosilac projekta obnove jednog od simbola Novog Pazara, Haris Gegić rekao je da je konzervatorsko-restauratorski projekat Kule motrilje od izuzetnog značaja za promociju i turizam grada.\nNa naše pitanje šta će biti sa sanacijom Bezistana, južnog bedema Tvrđave, ali i Hamama u Staroj čaršiji, Biševac je rekao da se na tome radi.\n“Sanaciju Bezistana ometaju nerešeni pravno-imovinski odnosi. Pokušavamo sudskim putem da rešimo taj spor, a kada bude završen krenućemo u rekonstrukciju. Za Hamam je potpisan sporazum, Grad je ispoštovao naše obaveze, izdali smo dozvole, sada čekamo da se reše problemi na relaciji Islamske zajednice Turske i Islamske zajednice u Srbiji, koja je vlasnik tog objekta”, istakao je Biševac.


Najava i predlozi: Anadolu Efes - Fenerbahče - Sportske novosti\nNaslovna Košarka Najave i prognoze Košarka Najava i predlozi: Anadolu Efes – Fenerbahče\nNajava i predlozi: Anadolu Efes – Fenerbahče\nDanas se od 16:00 sastaju ekipe Anadolu Efesa i Fenerbahčea u okviru finala BSL.\nSvesni smo da već duže vreme Fenerbahče ima problema sa povredama, pa tako danas nećemo sigurno gledati Jana Veselog, Luigi Datomea, Erick Greena.\nOd stranaca zaigraće Marko Gudurić, Nikola Kalinić, Nicolo Melli i Kostas Sloukas što znači da oni danas, kao i u ovom playoffu generalno neće igrati sa maksimalnih 5 stranca.\nU Efesu će igrati sigurno Larkin, Micić, Simon, Dunston, a jedino nismo sigurni za Moermana i Motuma, jer smo samo na zagrevanju zapazili Motuma, mada bi Moerman svakako danas trebao da ima prednost zbog važnosti meča.\nArena domaće ekipe je rasprodata i oni će imati veliku podršku sa tribina.\nEfes nije u impresivnoj formi koja ih je krasila od F4. Pobeđivali su oni u playoffu Banvit i Galatu, međutim nisu bili toliko ubedljivi koliko se očekivalo.\nFener je u blagom usponu forme i odigrali su odlično na poslednjem meču protiv Turk Telekoma i na svim mečevima protiv Tofasa.\nEfes poslednja dva meča trijumfuje protiv Fenera i kao i pred F4, danas će Efes biti favorit definitivno. Fener sa ograničenim rosterom teško da će parirati danas domaćinima, a ako se desi da pobede, biće to više od igre sa njihove strane.\nOsim što predlažemo 1 sa kvotom 1.65, savetujemo i neke igrače poput Larkina 14.5 + ili Dunstona 9.5 + koji je u usponu forme, a Fener je jako ranjiv na centrima u poslednje vreme.\nPrethodni tekstPoeni igrača: Barcelona – Zaragoza\nSledeći tekstKralj šljake odbranio tron u Parizu


BiH /Vrijedni pažnje: 250 mladih diglo glas protiv nasilja i zanemarivanja / Radio Sarajevo\nFoto: Dženan Kriještorac / Radiosarajevo.ba/Vrijedni paznje - pokretanje kampanje protiv nasilja i zlostavljanja djece\nBiH / Vrijedni pažnje: 250 mladih diglo glas protiv nasilja i zanemarivanja\n17. 10. 2018. u 15:33:00 L. K.\nDanas smo prisustvovali vrlo interesantnom performansu "Vrijedni pažnje". Navedenu kampanju je pokrenuo World Vision u BiH, djelujući u okviru globalnog partnerstva, a usmjerena je na zaustavljanje nasilja i zanemarivanja djece u Bosni i Hercegovini.\nOvaj zanimljivi performans, u kojem su učestvovala djeca, krenuo je ispred katedrale Srca Isusova u Sarajevu. A krenuli su prema Zgradi institucija kroz centar grada uzvikujući: "Vrijedni pažnje!"\nDragana Bulić, zadužena za zagovaranje i partnerstvo u World Vision u Bosni i Hercegovini, rekla je da je danas 250 mladih ljudi iz 11 opština iz naše zemlje došlo u Sarajevo da zajedno dignu glas protiv nasilja i zanemarivanja djece.\n"Ova kampanja je dio globalne kampanje World Visiona. Potreban je cijeli svijet da se zaustavi nasilje nad djecom. Blisko smo sarađivali s mladim ljudima i sve što je osmišljeno rađeno je u saradnji s njima", navodi Bulić.\n"U Bosni i Hercegovini nemamo nekih preciznih statističkih rezultata, zato želimo podići svjesnost o ovom problemu. Želimo da o ovom teškom pitanju više znaju djeca, roditelji, profesionalci... Danas s ovim performansom naša kampanja kreće. Želimo privući pažnju o ovom pitanju", navodi Bulić.\nTagovi: World Vision BiH kampanja djeca mladi nasilje žrtve\nMeđunarodni dan protiv nasilja nad ženama i djevojčicama: BiH svijetli narandžasto (FOTO)\nINFOGRAFIKA: Znate li da se porodično nasilje odvija u predvidivim ciklusima


Međunarodni kup šampiona - Blic Sport\nBudući lider "azura" briljirao: Fjorentina dobila Barselonu! /VIDEO/\nFudbaleri Fjorentine pobedili su u revijalnom "Međunarodnom kupu šampiona" Barselonu sa 2:1 (2:1), zahvaljujući golovima 21-godišnjeg Federika Bernardeskija.\nMihajlović zadovoljan posle poraza od Reala: Dominirali smo\nFudbaleri Real Madrida savladali su u Šangaju ekipu Milana boljim izvođenjem penala sa 10:9 na Međunarodnom kupu šampiona, revijalnom takmičenju deset klubova, a nakon meča, u kome nije bilo pogodaka do jedanaesteraca, trener italijanskog kluba Siniša Mihajlović bio je prilično zadovoljan.\nFudbaleri Čelsija su, u okviru revijalnog takmičenja "Međunarodni kup šampiona", u kome se širom različitih kontinenata nadmeće 10 timova, savladali Barselonu sa kojom su najpre odigrali 2:2, da bi sa penala bilo 4:2 u korist "plavaca" čiji je kapiten na ovom meču bio naš reprezentativac Branislav Ivanović.\nFudbaleri Real Madrida nastavili su sa pobedama na Međunarodnom kupu šampiona, revijalnom takmičenju 10 klubova, jer su posle 4:1 protiv Mančester sitija bez poteškoća stigli do 3:0 protiv Intera u utakmici odigranoj u Kini.


Dveri: Umesto akva parka – proširenje daljinskog grejanja - JuGmedia\nSrpski pokret Dveri u Nišu protestovao je danas u svom saopštenju protiv najavave gradnje akva parka umesto, kako ova opoziciona stranka predlaže, da se proširi sistema daljinskog grejanja, čime bi se „tragično zagađenje vazduha“ smanjilo u gradu na Nišavi.\nNa izgradnju akva parka utrošiće se, piše, petina ionako već siromašnog godišnjeg budžeta grada Niša – više od 2 milijarde dinara ili 20 miliona evra.\n„Izgradnja akva parka je očigledno izlobirana od strane SNS političko-građevinskog kartela i ima indicija da je realna vrednost planiranih radova na izgradnji Akva parka tek 800 miliona dinara. Shodno je za očekivati da će po skorašnjoj promeni vlasti u Nišu biti istražena i opravdanost visina ove investicije“.\nSumnja se da će taj park donositi dobit, budući da se taj park poverava SC Čair, preduzeću „za čije se rukovodstvo ozbiljno sumnja u umešanost u koruptivne radnje, sukob interesa, i koje i do sada nije bilo u stanju da obezbedi pozitivno poslovanje ove ustanove“, navodi se između ostalog u saopštenju Dveri Niš.


Sezam Book - O nama - Izdavačka kuća - Beograd\nSezam book je izdavačka kuća koja je osnovana 12. jula 2004. godine.\nObjavljujemo knjige iz oblasti populane psihologije, zdravstvene literature, beletristike, enciklopedijskih izdanja i rečnika, a od kojih posebno izdvajamo našeg nobelovca Ivu Andrića.\nPosle više od dvadeset godina, u Srbiji se ponovo objavljuju dela Gabrijela Garsije Markesa. Sezam book je ovim pokazao visok nivo profesionalnosti i odgovornosti da se zadobije poverenje za ponovno objavljivanje Markesovih dela.\nTrudimo se da održimo tempo objavljivanja, koji je prihvatljiv čitalačkoj publici i koji dozvoljava da se svakom naslovu posveti određena pažnja, sve u cilju da se izbegne hiperprodukcija.\nIzdavačka kuća SEZAM BOOK želi da, pored već objavljenih dela Ive Andrića i Gabrijela Garsije Markesa, objavljuje i dela drugih istaknutih domaćih pisaca kao i dela klasika svetske književnosti – onih koji su ostavili traga u istoriji kulture i onih koji sada stvaraju.\nTako Biblioteka HRAST nastoji da čitalačkoj publici skrene pažnju na autore kao što su Grigorije Božović, Stanislav Krakov i drugi koji su dugo pripadali korpusu prećutanih stvaralaca i da u ključu simbola osvetli književnu baštinu. Cilj ove edicije je ostvarivanje prepoznatljivosti i put ka samospoznaji unutar jedne književne tradicije kao što je srpska. Jer, tradicija – po Eliotovom mišljenju – nije nešto što se nasleđuje, nego se iznova stiče. Otuda je Biblioteka HRAST sticanje baštine.\nJoš jedna edicija, koja bi se s pravom mogla nazvati PUTOKAZ okupila je stvaraoce kao što su Milisav Savić i Đorđe Kadijević (a u pripremi su i druge knjige domaće i strane književnosti), te u isto vreme otvoren poziv piscima najrazličitijih poetika, jer SEZAM BOOK kao izdavačka kuća otvara korice književne vrednosti.


Najl Rodžersfoto: Promo\nLegendarni kompozitor i muzičar koji je značajno uticao na tokove razvoja popularne muzike, zaslužan je za neke od bezvremenskih hitova i albuma za svetske zvezde kao što su David Bowie, Madonna, Duran Duran, Daft Punk, Eric Clapton, Robert Plant, George Michael, Bryan Ferry, B-52s, INXS i mnoge druge. Za saradnju sa njim borili su se i giganti kao što su Mick Jager i Michael Jackson, a disko era ne bi bila ista bez kapitalnih plesnih himni njegove grupe Chic, ali i hitova za Sister Sledge i Dianu Ross, dok se njegova čuvena pesma "Good Times" smatra samim izvorištem hip-hop muzike. Kada se saberu, sve pesme koje je radio premašuju 500 miliona prodatih albuma i preko 75 miliona singlova. Rodgers dokazuje svoju savremenost i činjenicu da je najveći vizionar kog je plesna muzika ikad imala, time što stoji iza superpopularne numere "Get Lucky", možda i najvećeg letnjeg hita ove decenije! Na listi njegovih mlađih saradnika upisali su se i Lady Gaga, David Guetta, Avicii, Pharrell Williams, Kylie Minogue, Pitbull, Sigala, Disclosure i Sam Smith, dok će sa Chic objaviti novi album “It’s About Time” u septembru ove godine, čije će pesme premijerno čuti publika na Sea Dance festivalu!\nSea Dancefoto: Promo\nBogat programfoto: Promo\nTAGOVI: Sea DancefestivalExitBuljaricaNile RodgersDimitri VegasLike MikePaul KalkbrennerNina Kraviz


Za izgradnju fabrike u Boru 20 miliona evra - Bizlife.rs\nZa izgradnju fabrike u Boru 20 miliona evra\n13:04 Bor, 08/12/2011\nKompanija „Harsco“ iz SAD, u saradnji sa engleskom firmom „Clarendon“ iz Londona, investiraće 20 miliona evra u izgradnju moderne fabrike u Boru u kojoj će izdvajati bakar iz jalovine, otpadne sirovine nataložene tokom jednovekovnog rudarenja na ovim prostorima.\nOvo je za „Novosti“ potvrdio Mič Bulajić, direktor „Clarendon International“. „Ugovor o izgradnji fabrike u kojoj će posao dobiti 60 radnika trebalo bi da parafiramo početkom naredne godine“, kaže Bulajić. U zavisnosti od rezultata, ulaganja će kasnije dostići 50, a zatim i svih 100 miliona evra.\nSagovornik „Novosti“ kaže da će fabrika biti izgrađena u krugu Rudarsko-topioničarskog basena (RTB) „Bor“, kao i da će se sirovine dopremati sa jalovišta iz sastava borske kompanije. Kompanije „Harsco“ i „Clarendon“ očekuju da posle dogovora sa Ministarstvom rudarstva, jalovišta RTB „Bor“ dobiju na koncesiju, uz plaćanje zakonom predviđene takse.\nfabrika građevina Srbija


Korona- kriza: Austrija postepeno pokreće privredu - ADVANTAGE AUSTRIA international - www.advantageaustria.org\nKorona- kriza: Austrija postepeno pokreće privredu\nAustrijska vlada postepeno ublažava ograničenja koja su uvedena od sredine marta u javnom i privrednom životu\nKoronom izazvana kriza je i Austriju pogodila celom svojom žestinom, ali se sada opet radi na pokretanju privrednog toka. Sredinom aprila je austrijska Vlada, posle višenedeljne blokade, učinila prve korake ka revitalizaciji privrede. Otvaranje malih prodavnica praćeno je još uvek ograničenjima javnog života. Maske još uvek dominiraju svakodnevnicom, ne samo u supermarketima, drogerijama, apotekama i prodavnicama (ukupne prodajne površine od najviše 400 mˇ) , već se podrazumevaju i u proizvodnim pogonima kao i u javnim sredstvima prevoza i taksi vozilima.\nAko se pita Vlada, i ako nastavi ovaj ohrabrujući trend opadanja broja obolelih, početkom maja će i druge prodavnice kao i tržni centri ponovo početi s radom. Sredinom meseca bi trebalo i gastronomija, hoteljerstvo kao i obrazovne institucije da prati njihov primer - naravno, uz stroga pravila zarad zaštite zdravlja i sprečavanja drugog talasa COVID-infekcija. S druge strane, može se očekivati da će se preko leta održati neke restrikcije , na primer zabrana održavanja manifestacija kao i prekogranična putovanja. To će zasigurno teško pogoditi inače uspešni turizam, gastronomiju, kulturu i industriju zabave.\nVlada Austrije je , svakako, reagovala na finansijske gubitke koje su posledica naloženih zatvaranja mnogih preduzeća, rastuće stope nezaposlenih i pada izvoza. Usled toga je osnovan fond za savladavanje krize u visini od 40 milijardi evra: Njime će se finansirati model skraćenog radnog vremena, a usvojen je i ublažavajući paket mera u vidu odlaganja plaćanja poreza i doprinosa, kreditnih garancija,direktnih davanja, finansijske podrške radi održavanja likvidnosti privrednih subjekata i zaštite radnih mesta.\nUverite se sami kakva je privredna, socijalna i zdravstvena situacija u Austriji kao i u otpornost na krizu austrijskih preduzeća . Više informacija o razvoju i mogućostima za dugoročnu saradnju sa Austrijom možete da dobijete u ispostavama spoljnotrgovinske organizacije Privredne komore Austrije - ADVANTAGE AUSTRIA u Beogradu.\nzadnji puta aktualizirano:\nprethodna novostVirtualna konferencija: Veštačka inteligencija u preduzećima -…sljedeća novostSAvršene videokonferencije - i za velike grupe sa apsolutno…